Legal Document

Category: 122

Text:
54. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ-ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 78870 της 14/31 Δεκ. 2001 (ΦΕΚ Β΄ 1750) Κανονισμός Σύναψης Συμβάσεων Προμηθειών, Υπηρεσιών και Μελετών της ΕΕΤΤ. Έχοντας υπ’ όψη: Τις διατάξεις: α)Της παρ. 18 του άρθρου 3 N. 2867/2000 (ΦΕΚ Α΄ 273) «Οργάνωση και λειτουργία των τηλεπικοινωνιών και άλλες διατάξεις». β)Του άρθρου 29Α του N. 1558/1985 (ΦΕΚ Α΄ 137) «Κυβέρνηση και Κυβερνητικά Όργανα» όπως αυτό προστέθηκε με το άρθρο 27 του N. 2081/1992 (ΦΕΚ Α΄ 154) και αντικαταστάθηκε με την παρ. 2α του άρθρου 1 του N. 2469/1997 (ΦΕΚ Α΄ 38). γ)Του Π.Δ. 370/1995 «Προσαρμογή της ελληνικής νομοθεσίας περί προμηθειών του Δημοσίου προς το Κοινοτικό Δίκαιο, ειδικότερα προς τις  διατάξεις της Οδηγίας του Συμβουλίου της Ευρωπαϊκής Ένωσης 93/36/ΕΕ της 14 Ιουνίου 1993 (ΕΕ αριθ. L 199 της 9.8.1993, σελ. 1) περί συντονισμού των διαδικασιών για τη σύναψη συμβάσεων δημοσίων προμηθειών», (ΦΕΚ Α΄ 199). δ)Του Π.Δ. 105/2000 «Προσαρμογή της ελληνικής νομοθεσίας περί προμηθειών του δημοσίου τομέα προς το κοινοτικό δίκαιο, και ειδικότερα προς τις διατάξεις του άρθρου 2 της Οδηγίας 97/52/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1997 και τροποποίηση του Προεδρικού Διατάγματος 370/1995», (ΦΕΚ Α' 100). ε)Του Π.Δ. 346/1998 «Προσαρμογή της Ελληνικής Νομοθεσίας για τις δημόσιες συμβάσεις υπηρεσιών προς τις διατάξεις της Οδηγίας 92/50/ΕΟΚ του Συμβουλίου της 18ης Ιουλίου 1992» (ΦΕΚ Α΄230), και στ)Του Π.Δ. 18/2000 «Τροποποίηση του Π.Δ. 346/1998 (Α΄ 230) «Προσαρμογή της Ελληνικής Νομοθεσίας για τις δημόσιες συμβάσεις υπηρεσιών προς τις διατάξεις της Οδηγίας 92/50/ΕΟΚ του Συμβουλίου της 18ης Ιουλίου 1992» σε συμμόρφωση προς τις διατάξεις της Οδηγίας 97/52/ΕΚ της 13ης Οκτωβρίου 1997», (ΦΕΚ Α΄ 15). 2.Την με αριθ. 68096/19463/2001 (ΦΕΚ Β' 1484) κοινή απόφαση του Πρωθυπουργού και του Υπουργού Μεταφορών και Επικοινωνιών «Ανάθεση Αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών». 3.Την με αριθ. 1100383/1330/2001 (ΦΕΚ Β΄ 1485) κοινή απόφαση του Πρωθυπουργού και του Υπουργού Οικονομικών «Ανάθεση Αρμοδιοτήτων στους Υφυπουργούς Οικονομικών». 4.Την αρ. 29656/Φ.500/19.6.2001 πρόταση της Εθνικής Επιτροπής Τηλεπικοινωνιών και Ταχυδρομείων (ΕΕΤΤ). 5.Το γεγονός ότι από την εφαρμογή της Απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: ΑΡΘΡΟ ΠΡΩΤΟ Εγκρίνουμε τον Κανονισμό Σύναψης Συμβάσεων Προμηθειών, Υπηρεσιών και Μελετών της ΕΕΤΤ, ο οποίος έχει ως εξής: (Μετά τη σελ. 386,362) Σελ. 386,363 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. Κεφάλαιο Α΄ Γενικές Διατάξεις Άρθρο 9 Διαγωνισμός Μελετών 1.Διαγωνισμός μελετών, είναι η διαδικασία που αποσκοπεί στο να εξασφαλίσει η ΕΕΤΤ μελέτες ή σχέδια, ιδίως στους τομείς της αρχιτεκτονικής, των έργων πολιτικού μηχανικού καθώς και της ηλεκτρονικής επεξεργασίας δεδομένων, τα οποία επιλέγονται από κριτική επιτροπή μετά από σύγκριση και με ή χωρίς την απονομή χρηματικών βραβείων. 2.Η διαδικασία του διαγωνισμού μελετών του παρόντος άρθρου, μπορεί να εφαρμόζεται:  Σελ. 386,370 Τεύχος      Σελ.        α)Στους διαγωνισμούς μελετών που οργανώνονται στα πλαίσια διαδικασίας σύναψης συμβάσεων υπηρεσιών, η προϋπολογιζόμενη αξία των οποίων εκτός φόρου προστιθέμενης αξίας, είναι ίση ή ανώτερη του ποσού που καθορίζεται στην παρ. 1 του άρθρου 32 Π.Δ. 346/1998, όπως αυτή αντικαταστάθηκε με το άρθρο 9 του Π.Δ. 18/2000 και ισχύει. Και β)Σε όλες τις περιπτώσεις διαγωνισμών μελετών, όταν το συνολικό ύψος των χρηματικών βραβείων στους διαγωνισμούς και των ποσών που καταβάλλονται στους συμμετέχοντες, ισούται με ή υπερβαίνει το ποσό που καθορίζεται στην παρ. 2 του άρθρου 32 Π.Δ. 346/1998, όπως αυτή αντικαταστάθηκε με το άρθρο 9 του Π.Δ. 18/2000 και ισχύει. 3.Με απόφαση της ΕΕΤΤ ορίζεται Κριτική Επιτροπή που αποτελείται από τρία (3) έως πέντε (5) μέλη, η οποία επιλέγει μετά από σύγκριση το νικητή του διαγωνισμού και απονέμει ή όχι χρηματικά βραβεία ανάλογα με την ειδική πρόβλεψη της σχετικής προκήρυξης του διαγωνισμού μελετών. Η κριτική επιτροπή συγκροτείται αποκλειστικά από φυσικά πρόσωπα ανεξάρτητα από τους συμμετέχοντες στο διαγωνισμό και τα οποία προέρχονται από την ΕΕΤΤ ή και εκτός αυτής. 4.Οι αποφάσεις ή οι γνώμες της κριτικής επιτροπής εκδίδονται βάσει των μελετών που υποβάλλονται κατά τρόπο ανώνυμο και στηρίζονται αποκλειστικά στα κριτήρια επιλογής που απαριθμούνται στη σχετική προκήρυξη του διαγωνισμού. 5.Όταν απαιτείται από τους συμμετέχοντες στο διαγωνισμό να διαθέτουν ένα συγκεκριμένο επαγγελματικό προσόν, τουλάχιστον το ένα τρίτο των μελών της κριτικής επιτροπής πρέπει να διαθέτει το ίδιο ή ισοδύναμο προσόν. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. 6.Η συμμετοχή σε ένα διαγωνισμό μελετών δεν μπορεί να περιορίζεται: - στην ελληνική επικράτεια ή σε τμήμα αυτής, - από το γεγονός ότι οι συμμετέχοντες θα πρέπει να είναι, βάσει της ελληνικής νομοθεσίας, φυσικά ή νομικά πρόσωπα. 7.Ο διαγωνισμός μελετών μπορεί να απευθύνεται σε όλους τους ενδιαφερόμενους που συγκεντρώνουν τα τυπικά προσόντα (ανοικτός) ή σε συγκεκριμένο αριθμό υποψηφίων που προεπιλέγονται (κλειστός). Ο αριθμός των υποψηφίων που καλούνται να συμμετάσχουν στους διαγωνισμούς πρέπει να λαμβάνει υπόψη την ανάγκη εξασφάλισης πραγματικού ανταγωνισμού, σε καμία δε περίπτωση δεν επιτρέπεται να είναι μικρότερος από τρεις (3). Σε κάθε περίπτωση, η ΕΕΤΤ θεσπίζει σαφή και αμερόληπτα κριτήρια επιλογής. Άρθρο 10 Επιλογή Διαδικασίας Ανάθεσης 1.Η διαδικασία ανάθεσης για τη σύναψη ορισμένης σύμβασης, επιλέγεται από το αρμόδιο όργανο της ΕΕΤΤ σύμφωνα με τους όρους και προϋποθέσεις που προβλέπονται από τον παρόντα Κανονισμό. 2.Σε περιπτώσεις που η σύναψη ορισμένης σύμβασης προμήθειας, ή υπηρεσιών ή μελέτης, δεν εμπίπτει στα ποσοτικά όρια ή στο εν γένει πεδίο εφαρμογής των άρθρων 4 παρ. 2, 5 παρ. 2 και 6 παρ. 2 του παρόντος Κανονισμού και των οικείων κανονιστικών διατάξεων, η ΕΕΤΤ έχει την διακριτική ευχέρεια να προσφύγει σε μία από τις διαδικασίες ανάθεσης που προβλέπονται από τα ως άνω άρθρα του Κανονισμού, εφαρμόζοντας αναλογικά τις σχετικές διατάξεις προσαρμοσμένες στην κάθε περίπτωση, εκτός αν προβλέπει διαφορετικά κανόνας δικαίου που είναι εφαρμοστέος στη συγκεκριμένη περίπτωση. Κεφάλαιο Γ' Διατυπώσεις ΔημοσιότηταςΔιαδικασίες Ανοικτή, Κλειστή, με Διαπραγμάτευση Άρθρο 11 Διατυπώσεις ΔημοσιότηταςΔιαδικασίες Ανοικτή, Κλειστή, με Διαπραγμάτευση 1.Το παρόν άρθρο, εφαρμόζεται και αφορά τις διατυπώσεις δημοσιότητας συμβάσεων προμηθειών, υπηρεσιών ή μελετών που ανατίθενται σύμφωνα με την ανοικτή διαδικασία, την κλειστή διαδικασία και την διαδικασία με διαπραγμάτευση. 2.Η ΕΕΤΤ, προβαίνει σε ανακοινώσεις σχετικά με τη σύναψη συμβάσεων προμηθειών, υπηρεσιών ή μελετών, με τους ακόλουθους τρόπους: α)Με ενδεικτική ετήσια ανακοίνωση, σύμφωνα με την παρ. 3 του παρόντος άρθρου. β)Με προκήρυξη σύμβασης ή διαγωνισμού μελετών, σύμφωνα με την παρ. 4 του παρόντος άρθρου. γ)Με ανακοίνωση αποτελεσμάτων διαδικασίας ανάθεσης ή διαγωνισμού μελετών, σύμφωνα με την παρ. 5 του παρόντος άρθρου. 3.Ενδεικτική ετήσια ανακοίνωση: Η ΕΕΤΤ γνωστοποιεί το ταχύτερο δυνατό, μετά την έναρξη του οικονομικού της έτους, με σχετική ανακοίνωση: α)Όλες τις συμβάσεις προμηθειών προϊόντων τις οποίες προτίθεται να συνάψει κατά τους δώδεκα επόμενους μήνες κατά κατηγορίες προϊόντων, των οποίων η συνολική προϋπολογιζόμενη αξία, είναι ίση ή μεγαλύτερη από 750.000 ευρώ (ή 255.562.500 δρχ.). Οι κατηγορίες των προϊόντων καθορίζονται από την ΕΕΤΤ με παραπομπή στην ονοματολογία Classification of Products According to Activities CPA (ΕΕ αριθ. L342 της 31/12/1993 σελ. 1). β)Το συνολικό ύψος των συμβάσεων παροχής υπηρεσιών ή εκπόνησης μελετών, για κάθε μία από τις κατηγορίες υπηρεσιών που απαριθμούνται στο Παράρτημα ΙΑ του Π.Δ. 346/1998, τις οποίες προτίθεται να αναθέσει κατά τους δώδεκα μήνες που ακολουθούν, όταν το προϋπολογιζόμενο συνολικό ύψος τους είναι ίσο ή μεγαλύτερο των 750.000 ευρώ (ή 255.562.500 δρχ.). 4.Προκήρυξη σύμβασης ή διαγωνισμού μελετών: Η ΕΕΤΤ όταν επιθυμεί να συνάψει σύμβαση προμηθειών, υπηρεσιών ή μελετών με ανοικτό ή κλειστό διαγωνισμό ή με διαδικασία με διαπραγμάτευση, καθώς και όταν επιθυμεί να διενεργήσει διαγωνισμό μελετών, γνωστοποιεί την πρόθεσή της με προκήρυξη, με την επιφύλαξη των όσων προβλέπονται σχετικά με την διαδικασία με διαπραγμάτευση χωρίς δημοσίευση προκήρυξης (άρθρο 6 παρ. 5 του παρόντος Κανονισμού). 5.Ανακοίνωση αποτελεσμάτων διαδικασίας ανάθεσης ή διαγωνισμού μελετών: Η ΕΕΤΤ, όταν συνάπτει σύμβαση προμήθειας, υπηρεσίας ή μελέτης, καθώς και όταν διοργάνωσε διαγωνισμό μελετών, και το αργότερο 48 ημέρες από τη σύναψη της αντίστοιχης σύμβασης ή τη λήξη του αντίστοιχου διαγωνισμού, γνωστοποιεί τα αποτελέσματα της σχετικής διαδικασίας με σχετική ανακοίνωση. Ωστόσο, σε ορισμένες περιπτώσεις είναι δυνατόν να μη δημοσιευθούν ορισμένες πληροφορίες σχετικά με τη σύναψη της σύμβασης, όταν η γνωστοποίηση  (Μετά τη σελ. 386,370) Σελ. 386,371 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 τέτοιου είδους πληροφοριών θα εμπόδιζε την εφαρμογή νόμων, θα ήταν αντίθετη προς το δημόσιο συμφέρον, θα μπορούσε να βλάψει θεμιτά εμπορικά συμφέροντα δημόσιων ή ιδιωτικών επιχειρήσεων ή να βλάψει το θεμιτό ανταγωνισμό μεταξύ των προμηθευτών ή των παρεχόντων υπηρεσίες. 6.Οι ανακοινώσεις και οι προκηρύξεις που προβλέπονται στις παραγράφους 3, 4 και 5 του παρόντος άρθρου αποστέλλονται από την ΕΕΤΤ το ταχύτερο δυνατό και με τα καταλληλότερα μέσα στην Υπηρεσία Επισήμων Εκδόσεων των Ευρωπαϊκών Κοινοτήτων. Στην περίπτωση της επισπευσμένης διαδικασίας του άρθρου 13 παρ. 3 περίπτ. ε' του παρόντος Κανονισμού, οι ανακοινώσεις αποστέλλονται με τηλέτυπο (τέλεξ) ή τηλεγράφημα ή τηλεομοιοτυπία. 7.Οι ανακοινώσεις και οι προκηρύξεις καταρτίζονται σύμφωνα με τα υποδείγματα που περιλαμβάνονται στο Παράρτημα IV του Π.Δ. 370/1995, όπως αυτό αντικαταστάθηκε δυνάμει του άρθρου 17 παρ. 8 Π.Δ. 105/2000, ή στα Παραρτήματα ΙΙΙ και IV του Π.Δ. 346/1998, όπως το πρώτο από αυτά αντικαταστάθηκε δυνάμει του άρθρου 11 Π.Δ. 18/2000, ανάλογα με την περίσταση. 8.Η ΕΕΤΤ, όταν ζητεί πληροφοριακά στοιχεία σχετικά με τα οικονομικά και τεχνικά κριτήρια που θέτει στους προμηθευτές για την επιλογή τους καθώς και τους οικονομικού και τεχνικού χαρακτήρα όρους που θέτει στους παρέχοντες υπηρεσίες για την επιλογή τους, δεν μπορεί να θέτει όρους άλλους από εκείνους που προβλέπονται στις παρ. 5 έως και 10 του άρθρου 14 Π.Δ. 370/1995 ή στα άρθρα 26 και 27 παρ. 2 επ. του Π.Δ. 346/1998, αντίστοιχα. 9.Οι ανακοινώσεις και οι προκηρύξεις που προβλέπονται στις παραγράφους 2, 3 και 4 του παρόντος άρθρου, δημοσιεύονται αναλυτικά: α)Στην Επίσημη Εφημερίδα των Ευρωπαϊκών Κοινοτήτων και στην τράπεζα δεδομένων TED. Αυθεντικό θεωρείται μόνο το κείμενο της πρωτότυπης γλώσσας. β)Σε δύο (2) τουλάχιστον ημερήσιες εφημερίδες με πανελλαδική κυκλοφορία. 10.Η υπηρεσία Επισήμων Εκδόσεων των Ευρωπαϊκών Κοινοτήτων δημοσιεύει τις ανακοινώσεις δώδεκα ημέρες το αργότερο μετά την αποστολή τους. Στην περίπτωση της επισπευσμένης διαδικασίας του άρθρου 13 παρ. 3 περίπτ. ε' του παρόντος Κανονισμού, αυτή η προθεσμία μειώνεται σε πέντε ημέρες. 11.Οι ανακοινώσεις και οι προκηρύξεις δεν πρέπει να δημοσιεύονται στον ελληνικό τύπο πριν από την ημερομηνία αποστολής τους στην υπηρεσία Σελ. 386,372 Τεύχος      Σελ.        Επισήμων Εκδόσεων των Ευρωπαϊκών Κοινοτήτων, την οποία πρέπει και να αναφέρουν ρητά. Οι εν λόγω δημοσιεύσεις δεν πρέπει να  περιέχουν άλλες πληροφορίες εκτός από εκείνες που δημοσιεύονται στην Επίσημη Εφημερίδα των Ευρωπαϊκών Κοινοτήτων. 12.Η ΕΕΤΤ πρέπει να είναι σε θέση να αποδείξει την ημερομηνία της αποστολής της ανακοίνωσης ή της προκήρυξης. 13.Τα έξοδα δημοσίευσης των προκηρύξεων και των ανακοινώσεων στην Επίσημη Εφημερίδα των Ευρωπαϊκών Κοινοτήτων βαρύνουν την Ευρωπαϊκή Ένωση. Το κείμενο της προκήρυξης δεν επιτρέπεται να υπερβαίνει τη μία σελίδα της εν λόγω εφημερίδας, δηλαδή περίπου 650 λέξεις. 14.Για κάθε σύμβαση που έχει συναφθεί, η ΕΕΤΤ καταρτίζει πρακτικό, στο οποίο περιλαμβάνονται τουλάχιστον: -το όνομα και η διεύθυνση της ΕΕΤΤ, το αντικείμενο και η αξία της σύμβασης, -τα ονόματα ή οι επωνυμίες των επιλεγέντων υποψηφίων ή προσφερόντων και η αιτιολόγηση της επιλογής τους, -τα ονόματα ή οι επωνυμίες των αποκλεισθέντων υποψηφίων ή προσφερόντων και οι λόγοι αποκλεισμού τους, -το όνομα ή η επωνυμία του αναδόχου και η αιτιολόγηση της επιλογής της προσφοράς του, καθώς και εάν είναι γνωστό, το τμήμα της σύμβασης που ο ανάδοχος προτίθεται να αναθέσει υπεργολαβικά σε τρίτους, -όσον αφορά τις διαδικασίες με διαπραγμάτευση, οι περιστάσεις οι οποίες δικαιολογούν την προσφυγή στις διαδικασίες αυτές. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. Το πρακτικό αυτό ή τα κυριότερα σημεία του κοινοποιούνται στην Ευρωπαϊκή Επιτροπή μετά από αίτησή της. 15.Η ΕΕΤΤ υποβάλλει στο Υπουργείο Ανάπτυξης, το Υπουργείο Εθνικής Οικονομίας ή άλλη εκάστοτε οριζόμενη αρμόδια κυβερνητική υπηρεσία, στατιστική έκθεση με τις συναφθείσες από αυτήν συμβάσεις, σύμφωνα με όσα ορίζονται στο άρθρο 17 Π.Δ. 105/2000 και στις παρ. 2 επ. του άρθρου 35 Π.Δ. 346/1998, όπως ισχύουν. Άρθρο 12 Διατυπώσεις ΔημοσιότηταςΣυνοπτική Διαδικασία, απ' ευθείας Ανάθεση. 1.Το παρόν άρθρο, εφαρμόζεται και αφορά τις διατυπώσεις δημοσιότητας συμβάσεων προμηθειών, υπηρεσιών ή μελετών που ανατίθενται σύμφωνα με την συνοπτική διαδικασία (πρόχειρος διαγωνισμός) και την διαδικασία απ' ευθείας ανάθεσης. 2.Στις περιπτώσεις της παρ. 1 του παρόντος άρθρου, δημοσιεύεται περιληπτική προκήρυξη σε τουλάχιστον δύο εφημερίδες με πανελλαδική κυκλοφορία. 3.Εάν πρόκειται για σύμβαση προμήθειας προϊόντων, η κατά τα ως άνω προκήρυξη περιλαμβάνει τουλάχιστον: α)την περιγραφή των υπό προμήθεια προϊόντων. β) την ενδεικτική αμοιβή/αξία (προϋπολογισμός χωρίς ΦΠΑ). γ)την απαιτούμενη ποσότητα και το χρόνο, εντός του οποίου θα γίνει η παράδοση. δ)την διαδικασία προμήθειας. ε)τη διαδικασία αξιολόγησης και τα κριτήρια επιλογής του αναδόχου. στ)τα απαιτούμενα ουσιαστικά και τυπικά προσόντα των υποψηφίων. ζ)τον τόπο παράδοσης. η)την προθεσμία υποβολής των αιτήσεων συμμετοχής και των προσφορών. θ)την επωνυμία, ταχυδρομική και τηλεγραφική διεύθυνση, τους αριθμούς τηλεφώνου, τηλετύπου και τηλεομοιότυπου, εάν υπάρχουν, της ΕΕΤΤ. ι)την επωνυμία και διεύθυνση της υπηρεσίας από την οποία διατίθενται τα έγγραφα πληροφοριακά στοιχεία της προμήθειας, καθώς και η αναλυτική προκήρυξη. ια)την προθεσμία, εντός της οποίας οι ενδιαφερόμενοι δύνανται να λάβουν τα ανωτέρω πληροφοριακά έγγραφα/στοιχεία της προμήθειας. 4.Εάν πρόκειται για σύμβαση παροχής υπηρεσιών ή εκπόνησης μελετών, η κατά τα ως άνω προκήρυξη περιλαμβάνει τουλάχιστον: α)την περιγραφή της υπό ανάθεση σύμβασης υπηρεσίας/μελέτης. β)την ενδεικτική αμοιβή/αξία (προϋπολογισμός χωρίς ΦΠΑ). γ)την προβλεπόμενη διάρκεια παροχής των υπηρεσιών ή ολοκλήρωσης της μελέτης. δ)την διαδικασία ανάθεσης. ε)τη διαδικασία αξιολόγησης και τα κριτήρια επιλογής του αναδόχου. στ)τα απαιτούμενα ουσιαστικά και τυπικά προσόντα των υποψηφίων. ζ)τον τόπο παροχής των υπηρεσιών. η)την προθεσμία υποβολής των αιτήσεων συμμετοχής και των προσφορών. θ)την επωνυμία, ταχυδρομική και τηλεγραφική διεύθυνση, τους αριθμούς τηλεφώνου, τηλετύπου και τηλεομοιότυπου, εάν υπάρχουν, της ΕΕΤΤ. ι)την επωνυμία και διεύθυνση της υπηρεσίας από την οποία διατίθενται τα έγγραφα πληροφοριακά στοιχεία του διαγωνισμού, καθώς και η αναλυτική προκήρυξη. ια)την προθεσμία, εντός της οποίας οι ενδιαφερόμενοι δύνανται να λάβουν τα ανωτέρω πληροφοριακά έγγραφα/στοιχεία του διαγωνισμού. 5.Η προκήρυξη-ανακοίνωση αυτή δύναται να δημοσιεύεται επιπροσθέτως στην ιστοσελίδα της ΕΕΤΤ στο διαδίκτυο ή και σε άλλη ειδικώς καθορισμένη σελίδα στο διαδίκτυο, μνεία της οποίας μπορεί να γίνεται κατά τη δημοσίευσή της στον τύπο. Άρθρο 13 Προθεσμίες Διεξαγωγής  των Διαδικασιών Ανάθεσης 1.Το παρόν άρθρο, εφαρμόζεται και αφορά τις προθεσμίες για την διεξαγωγή των διαδικασιών ανάθεσης των συμβάσεων προμηθειών, υπηρεσιών ή μελετών, καθώς και των διαγωνισμών μελετών, όπως προβλέπονται στο Κεφάλαιο Β' του παρόντος Κανονισμού. 2.Ανοικτή διαδικασία: Στην περίπτωση της ανάθεσης με ανοικτή διαδικασία (ανοικτός διαγωνισμός), οι προθεσμίες διενέργειας των σχετικών διαδικασιών έχουν ως εξής: α)Η προθεσμία παραλαβής των προσφορών δεν μπορεί να είναι μικρότερη των 52 ημερών από την ημερομηνία αποστολής της προκήρυξης στην Υπηρεσία Επισήμων Εκδόσεων των Ευρωπαϊκών Κοινοτήτων. (Μετά τη σελ. 386,372) Σελ. 386,373 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 β)Η προθεσμία παραλαβής των προσφορών που προβλέπεται στην προηγούμενη παράγραφο μπορεί να αντικατασταθεί από προθεσμία επαρκούς διάρκειας, ώστε να επιτρέπει στους ενδιαφερόμενους να υποβάλουν έγκυρες προσφορές και η οποία, κατά γενικό κανόνα, δεν θα είναι κατώτερη των 36 ημερών, αλλά σε καμία περίπτωση δεν θα είναι κατώτερη των 22 ημερών από την ημερομηνία αποστολής της προκήρυξης της σύμβασης, εφόσον η ΕΕΤΤ έχει αποστείλει στην Επίσημη Εφημερίδα των Ευρωπαϊκών Κοινοτήτων ενδεικτική ετήσια ανακοίνωση σύμφωνα με το άρθρο 11 παρ. 2 περίπτ. α' του παρόντος Κανονισμού, 52 τουλάχιστον ημέρες και το πολύ δώδεκα μήνες πριν από την ημερομηνία αποστολής στην Επίσημη Εφημερίδα των Ευρωπαϊκών Κοινοτήτων της προκήρυξης της σύμβασης, και, επιπλέον, εφόσον η ενδεικτική ετήσια ανακοίνωση, περιέχει τουλάχιστον όσα στοιχεία απαριθμούνται στο οικείο υπόδειγμα ανακοίνωσης των Π.Δ. 370/1995 και 346/1998 όπως αντίστοιχα τροποποιήθηκαν από τα Π.Δ. 105/2000 και 18/2000 και ισχύουν, και εφόσον αυτά ήταν διαθέσιμα κατά το χρόνο της δημοσίευσής της. γ)Στις περιπτώσεις όπου οι προσφορές δύνανται να συνταχθούν μόνον μετά από επιτόπια επίσκεψη ή άμεση εξέταση των συμπληρωματικών ή συνοδευτικών εγγράφων της προκήρυξης, και στις περιπτώσεις που τα σχετικά με το διαγωνισμό έγγραφα ή πληροφορίες δεν είναι δυνατό, λόγω του όγκου τους, να παρασχεθούν εντός των προβλεπομένων προθεσμιών, οι προθεσμίες των προηγουμένων εδαφίων πρέπει να παρατείνονται ανάλογα. 3.Κλειστή διαδικασία-διαδικασία με διαπραγμάτευση: Στην περίπτωση της ανάθεσης με κλειστή διαδικασία (κλειστός διαγωνισμός) καθώς και της ανάθεσης με διαδικασία με διαπραγμάτευση και με δημοσίευση προκήρυξης, οι προθεσμίες διενέργειας των σχετικών διαδικασιών έχουν ως εξής: α)Η προθεσμία παραλαβής των αιτήσεων συμμετοχής (α' στάδιο) δεν πρέπει να είναι μικρότερη των 37 ημερών από την ημερομηνία αποστολής της προκήρυξης στην Υπηρεσία Επισήμων Εκδόσεων των Ευρωπαϊκών Κοινοτήτων. β)Αντίστοιχα, η προθεσμία παραλαβής των προσφορών (β' στάδιο) δεν μπορεί να είναι μικρότερη των 40 ημερών από την ημερομηνία αποστολής της έγγραφης πρόσκλησης εκ μέρους της ΕΕΤΤ στους διαγωνιζόμενους για να υποβάλλουν προσφορά. γ)Η προθεσμία παραλαβής των προσφορών που προβλέπεται στο ανωτέρω εδάφ. (β) της παρούσας παραγράφου, μπορεί να μειωθεί σε 26 ημέρες, Σελ. 386,374 Τεύχος      Σελ.         εφόσον η Εταιρία έχει αποστείλει στην Επίσημη Εφημερίδα των Ευρωπαϊκών Κοινοτήτων ενδεικτική ετήσια ανακοίνωση σύμφωνα με το άρθρο 11 παρ. 3 του παρόντος Κανονισμού, 52 τουλάχιστον ημέρες και το πολύ δώδεκα μήνες πριν από την ημερομηνία αποστολής στην Επίσημη Εφημερίδα των Ευρωπαϊκών Κοινοτήτων της προκήρυξης της σύμβασης και, επιπλέον, εφόσον η ενδεικτική ετήσια ανακοίνωση, περιέχει τουλάχιστον όσα στοιχεία απαριθμούνται στο οικείο υπόδειγμα ανακοίνωσης των Π.Δ. 370/1995 και 346/1998 όπως αντίστοιχα τροποποιήθηκαν από τα Π.Δ. 105/2000 και 18/2000 και ισχύουν, και εφόσον αυτά ήταν διαθέσιμα κατά το χρόνο της δημοσίευσής της. δ)Στην περίπτωση που οι προσφορές μπορούν να συνταχθούν μόνο μετά από επιτόπια επίσκεψη ή μετά από επιτόπια εξέταση των τευχών που προσαρτώνται στη συγγραφή υποχρεώσεων, η προθεσμία των σαράντα (40) ημερών και των είκοσι έξι (26 ημερών) πρέπει να παρατείνεται ανάλογα. ε)Σε περιπτώσεις κατά τις οποίες λόγοι επείγοντος χαρακτήρα καθιστούν αδύνατη την τήρηση των ως άνω προθεσμιών, τότε η ΕΕΤΤ μπορεί να ορίσει τις ακόλουθες προθεσμίες: (αα)Προθεσμία για την παραλαβή των αιτήσεων συμμετοχής, η οποία δεν μπορεί να είναι μικρότερη των δέκα πέντε (15) ημερών, από την ημερομηνία αποστολής της προκήρυξης. (ββ)Προθεσμία για την παραλαβή των προσφορών η οποία δεν μπορεί να είναι μικρότερη των δέκα (10) ημερών από την ημερομηνία αποστολής της έγγραφης πρόσκλησης για την υποβολή προσφορών. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. 4.Συνοπτική διαδικασία: Στην περίπτωση της ανάθεσης με συνοπτική διαδικασία (πρόχειρος διαγωνισμός), η προθεσμία υποβολής των προσφορών ορίζεται σε δεκαπέντε (15) ημέρες από την τελευταία δημοσίευση της σχετικής πρόσκλησης στον τύπο. 5.Απ' ευθείας ανάθεση: Στην περίπτωση της ανάθεσης με απ' ευθείας ανάθεση, και με την επιφύλαξη της διάταξης του άρθρου 8 παρ. 4 του Κανονισμού, η προθεσμία υποβολής των προσφορών ορίζεται σε πέντε (5) ημέρες από την ημερομηνία αποστολής της σχετικής πρόσκλησης για την υποβολή προσφορών από την ΕΕΤΤ. Κεφάλαιο Δ' Λοιπές Διατάξεις  για τις Διαδικασίες Ανάθεσης Άρθρο 14 Σκοπιμότητα Ανάθεσης 1.Για την σύναψη οποιασδήποτε σύμβασης προμήθειας, υπηρεσίας ή μελέτης, με οποιανδήποτε από τις διαδικασίες ανάθεσης του Κεφαλαίου Β' του παρόντος Κανονισμού, και για την έναρξη των σχετικών διαδικασιών που προβλέπονται στον παρόντα Κανονισμό, απαιτείται προηγούμενη λήψη απόφασης σχετικά με τη σκοπιμότητα της εν λόγω ανάθεσης, ως εξής: α)Σε περίπτωση που το αντικείμενο της προμήθειας ή υπηρεσίας ή μελέτης είναι μεγαλύτερο ή ίσο των 300.000 ευρώ (ή 102.225.000 δρχ.) από την Ολομέλεια της ΕΕΤΤ. β)Σε περίπτωση που το αντικείμενο της προμήθειας ή υπηρεσίας ή μελέτης είναι μεγαλύτερο ή ίσο των «45.000,00» ευρώ και μικρότερο των 300.000 ευρώ (ή 102.225.000 δρχ.), από την Ολομέλεια της ΕΕΤΤ ή από επιτροπή μελών της ή και μελών του προσωπικού της που έχουν εξουσιοδοτηθεί ειδικά προς τούτο. Το μέσα σε «» ποσό τροποποιήθηκε ως άνω με την παρ. Β εδάφ. 1 άρθρ. 1 της με αριθ. 383/17/13 Απρ. -24 Μαΐου 2006 (ΦΕΚ Β΄ 647) (Διόρθ. σφαλμ. στο ΦΕΚ Β΄ 965/20-7-2006), απόφ. Προέδρου ΕΕΤΤ. γ)Σε περίπτωση που το αντικείμενο της προμήθειας ή υπηρεσίας ή μελέτης είναι μικρότερο των «45.000,00» ευρώ, από τον Πρόεδρο της ΕΕΤΤ. Το μέσα σε «» ποσό τροποποιήθηκε ως άνω με την παρ. Β εδάφ. 2 άρθρ. 1 της με αριθ. 383/17/13 Απρ. -24 Μαΐου 2006 (ΦΕΚ Β΄ 647) (Διόρθ. σφαλμ. στο ΦΕΚ Β΄ 965/20-7-2006), απόφ. Προέδρου ΕΕΤΤ. 2.Η λήψη απόφασης σχετικά με τη σκοπιμότητα ορισμένης ανάθεσης, γίνεται μετά από σχετική εισήγηση αρμόδιας υπηρεσιακής μονάδας της ΕΕΤΤ. 3.Η έγκριση της σκοπιμότητας ορισμένης ανάθεσης, πρέπει να περιλαμβάνει τουλάχιστον τα ακόλουθα στοιχεία: α)Τα στοιχεία που πρέπει να περιλαμβάνονται στην προκήρυξη του διαγωνισμού, σε περίπτωση δε απ' ευθείας ανάθεσης του άρθρου 8 του παρόντος Κανονισμού τα στοιχεία που είναι απαραίτητο να περιλαμβάνονται στην πρόσκληση για την υποβολή προσφορών. β)Επιλογή του τρόπου ανάθεσης, μεταξύ των διαδικασιών που προβλέπονται στο Κεφάλαιο Β' του παρόντος Κανονισμού (ανοικτή διαδικασία, κλειστή διαδικασία, διαδικασία με διαπραγμάτευση, συνοπτική διαδικασία, απ' ευθείας ανάθεση, διαγωνισμός μελετών) και υπό την επιφύλαξη των σχετικών διατάξεων. γ)Τις απαιτούμενες τεχνικές προδιαγραφές της προμήθειας, υπηρεσίας ή μελέτης, σύμφωνα και με το άρθρο 16 του παρόντος Κανονισμού. δ)Τη συγκρότηση επιτροπής ή επιτροπών του διαγωνισμού, σύμφωνα με όσα προβλέπονται παρακάτω στο άρθρο 17 του παρόντος Κανονισμού. ε)Έγκριση της προκήρυξης του διαγωνισμού ή της πρόσκλησης για την υποβολή προσφορών σε περίπτωση απ' ευθείας ανάθεσης και όλων των συνοδευτικών τευχών δημοπράτησης. 4.Η έγκριση της προκήρυξης του διαγωνισμού ή της πρόσκλησης για την υποβολή προσφορών σε περίπτωση απ' ευθείας ανάθεσης, και των συνοδευτικών τευχών δημοπράτησης, ισοδυναμεί με έγκριση σκοπιμότητας της ανάθεσης εφ' όσον σε αυτά περιλαμβάνονται όλα τα υπό (α), (β), (γ) και (δ) στοιχεία της προηγούμενης παραγράφου. 5.Ο Πρόεδρος της ΕΕΤΤ ή τυχόν άλλο ειδικά εξουσιοδοτημένο για το σκοπό αυτό πρόσωπο, υπογράφει την προκήρυξη του διαγωνισμού και τα τεύχη δημοπράτησης, καθώς και κάθε διαδικαστική ενέργεια ή έγγραφο που αφορούν τη διεξαγωγή της διαδικασίας ανάθεσης (προκήρυξη, ανακοινώσεις, έγγραφα δημοσιότητας κλπ). (Μετά τη σελ. 386,374) Σελ. 386,375 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 Άρθρο 15 Προκήρυξη-Τεύχη Δημοπράτησης 1.Ο διαγωνισμός για την επιλογή του αναδόχου και τη σύναψη της σύμβασης των υπηρεσιών, των προμηθειών ή των μελετών διενεργείται με βάση τη σχετική προκήρυξη και τα τυχόν λοιπά τεύχη του διαγωνισμού που τη συνοδεύουν και αποτελούν αναπόσπαστο τμήμα της. Η προκήρυξη μνημονεύει τα τεύχη διαγωνισμού (ή δημοπράτησης), τα οποία είναι κάθε φορά ανάλογα με τον προκρινόμενο τρόπο επιλογής αναδόχου. 2.Η προκήρυξη και γενικότερα τα τεύχη δημοπράτησης αναλύουν και προσδιορίζουν με σαφήνεια όλες τις πληροφορίες, όρους, περιγραφές και προδιαγραφές που είναι απαραίτητες για τον ακριβή προσδιορισμό του αντικειμένου της σύμβασης και του τρόπου που θα γίνει η ανάθεση. Η προκήρυξη και τα τυχόν λοιπά τεύχη δημοπράτησης, αποτελούν τη βάση για την κατάρτιση της σχετικής σύμβασης με τον Ανάδοχο, με την οποία μπορεί να βελτιώνεται περαιτέρω η προσφορά του Αναδόχου. 3.Η σύνταξη της προκήρυξης του διαγωνισμού, των τεχνικών προδιαγραφών και των τευχών δημοπράτησης, γίνεται από τις αρμόδιες υπηρεσιακές μονάδες της ΕΕΤΤ ή σε περίπτωση που αυτό κρίνεται σκόπιμο ή αναγκαίο, η σύνταξή τους μπορεί να ανατεθεί σε τρίτους, σύμφωνα με τις διατάξεις που διέπουν την λειτουργία της ΕΕΤΤ. Άρθρο 16 Τεχνικές Προδιαγραφές 1.Οι Τεχνικές Προδιαγραφές ορισμένης προμήθειας, υπηρεσίας ή μελέτης, επισυνάπτονται στη σύμβαση και πρέπει να είναι σαφώς διατυπωμένες, ώστε να είναι πλήρως κατανοητές από τους ενδιαφερομένους. 2.Με την επιφύλαξη των εθνικών υποχρεωτικών τεχνικών κανόνων και εφόσον οι κανόνες αυτοί είναι σύμφωνοι με το κοινοτικό δίκαιο, οι ως άνω τεχνικές προδιαγραφές καθορίζονται από την ΕΕΤΤ με παραπομπή είτε στα εθνικά πρότυπα που ισχύουν κατ' εφαρμογή των αντίστοιχων ευρωπαϊκών, είτε σε ευρωπαϊκές τεχνικές εγκρίσεις, είτε σε κοινές τεχνικές προδιαγραφές. 3.Εκτός των περιπτώσεων κατά τις οποίες οι προδιαγραφές δικαιολογούνται από το αντικείμενο της σύμβασης, απαγορεύεται η αναγραφή τεχνικών προδιαγραφών οι οποίες αφορούν προϊόντα ορισμένης κατασκευής ή προέλευσης ή κατασκευασμένα  Σελ. 386,376 Τεύχος      Σελ.         με ιδιαίτερες μεθόδους, και που έχουν ως αποτέλεσμα να ευνοούνται ή να αποκλείονται ορισμένοι προμηθευτές ή παρέχοντες υπηρεσίες ή προϊόντα. Απαγορεύεται ιδίως η αναφορά εμπορικών σημάτων, διπλωμάτων ευρεσιτεχνίας, τύπων ή ορισμένης προελεύσεως παραγωγής ή καταγωγής. Τέτοια αναφορά επιτρέπεται εφόσον συνοδεύεται από τους όρους «ή αντίστοιχο» ή «ή το ισοδύναμο», όταν η ΕΕΤΤ δεν έχει τη δυνατότητα να προβεί σε περιγραφή του αντικειμένου της σύμβασης χρησιμοποιώντας προδιαγραφές επαρκώς σαφείς και πλήρως κατανοητές για όλους τους ενδιαφερόμενους. Άρθρο 17 Επιτροπές 1.Για τις ανάγκες εφαρμογής των διατάξεων του παρόντος Κανονισμού και για κάθε διαδικασία ανάθεσης ορισμένης σύμβασης, συστήνεται Επιτροπή Διαγωνισμού (ΕΔ) η οποία έχει τις ακόλουθες αρμοδιότητες: α)Είναι υπεύθυνη για την παραλαβή από την αρμόδια υπηρεσία της ΕΕΤΤ των προσφορών σε συγκεκριμένο διαγωνισμό, μεριμνώντας για την τήρηση των όρων των τευχών δημοπράτησης του διαγωνισμού και των διατάξεων του παρόντος. β)Αξιολογεί τις προσφορές που υποβλήθηκαν και εισηγείται το αποτέλεσμα του διαγωνισμού. 2.Η Επιτροπή Διαγωνισμού συγκροτείται με απόφαση της Ολομέλειας της ΕΕΤΤ ή του Προέδρου ή της ειδικά εξουσιοδοτημένης επιτροπής του άρθρου 14 παρ. 1 περίπτ. (β) του Κανονισμού αναλόγως της αρμοδιότητας, και αποτελείται από τρία (3) έως πέντε (5) μέλη, που μπορεί να είναι μέλη της ΕΕΤΤ ή/και μέλη του προσωπικού της ΕΕΤΤ ή/και τρίτα πρόσωπα με ειδικά επιστημονικά, τεχνικά, εμπειρικά ή άλλα προσόντα που αρμόζουν στο αντικείμενο της ανάθεσης. Ένα μέλος της ορίζεται ως Πρόεδρος. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. 3.Σε περίπτωση που κρίνεται σκόπιμο ή αναγκαίο λόγω του συμβατικού αντικειμένου ή του εξειδικευμένου χαρακτήρα των ζητουμένων προϊόντων ή υπηρεσιών, η ΕΕΤΤ μπορεί αντί της ως άνω Επιτροπής Διαγωνισμού να συνιστά δύο επιτροπές ως εξής: α)Επιτροπή Διεξαγωγής Διαγωνισμού (ΕΔΔ), η οποία ασκεί τις αρμοδιότητες που προβλέπονται παραπάνω στην παρ. 1 περίπτ. (α) του παρόντος άρθρου. Η ΕΔΔ αποτελείται από τρία (3) έως πέντε (5) μέλη. β)Επιτροπή Αξιολόγησης Προσφορών (ΕΑΠ), η οποία ασκεί τις αρμοδιότητες που προβλέπονται παραπάνω στην παρ. 1 περίπτ. (β) του παρόντος άρθρου. Η ΕΑΠ αποτελείται από τρία (3) έως επτά (7) μέλη. γ)Η ΕΔΔ και η ΕΑΠ συγκροτούνται με απόφαση της Ολομέλειας της ΕΕΤΤ ή του Προέδρου ή της ειδικά εξουσιοδοτημένης επιτροπής του άρθρου 14 παρ. 1 περίπτ. (β) του Κανονισμού αναλόγως της αρμοδιότητας. Μέλη της ΕΔΔ και της ΕΑΠ μπορεί να είναι μέλη της ΕΕΤΤ ή/και μέλη του προσωπικού της ΕΕΤΤ ή/και τρίτα πρόσωπα με ειδικά επιστημονικά, τεχνικά, εμπειρικά ή άλλα προσόντα που αρμόζουν στο αντικείμενο της ανάθεσης. Ένα μέλος της κάθε μίας ορίζεται ως Πρόεδρος της αντίστοιχης Επιτροπής. 4.Με απόφαση της Ολομέλειας της ΕΕΤΤ μπορεί να ορίζονται μόνιμες επιτροπές του παρόντος άρθρου για τη διενέργεια αναθέσεων ορισμένης κατηγορίας ή ορισμένου ποσού. 5.Με απόφαση της ΕΕΤΤ μπορεί να ορίζεται αποζημίωση των μελών των ανωτέρω Επιτροπών. Άρθρο 1 Ορισμοί Για την εφαρμογή του παρόντος Κανονισμού, οι ακόλουθοι όροι έχουν την έννοια που τους αποδίδεται κατωτέρω: ΕΕΤΤ: Η Εθνική Επιτροπή Τηλεπικοινωνιών και Ταχυδρομείων. Κανονισμός: Ο παρών Κανονισμός Σύναψης Συμβάσεων Προμηθειών Υπηρεσιών και Μελετών. Σύμβαση Η σύμβαση εξ επαχθούς αιτίας η   συπρομήθειας: ναπτόμενη εγγράφως μεταξύ ενός προμηθευτή (φυσικού ή νομικού προσώπου), αφενός, και της ΕΕΤΤ, αφετέρου, η οποία έχει ως αντικείμενο την αγορά, τη χρηματοδοτική μίσθωση, τη μίσθωση ή την αγορά με δόσεις, με ή χωρίς δικαίωμα αγοράς, προϊόντων. Η παράδοση των εν λόγω προϊόντων δύναται επιπροσθέτως να περιλαμβάνει εργασίες τοποθέτησης και εγκατάστασης. Σύμβαση Η σύμβαση εξ επαχθούς αιτίας συναυπηρεσιών: πτόμενη εγγράφως μεταξύ ενός παρέχοντος υπηρεσίες και της ΕΕΤΤ. Ανάδοχος: Κάθε φυσικό ή νομικό πρόσωπο, περιλαμβανομένων και των δημόσιων οργανισμών, που προσφέρει υπηρεσίες και εκπονεί μελέτες ή προμηθεύει προϊόντα στην ΕΕΤΤ. Υποψήφιος : Κάθε φυσικό ή νομικό πρόσωπο, περιλαμβανομένων και των δημόσιων οργανισμών, που μετέχει σε οποιοδήποτε στάδιο οποιασδήποτε διαδικασίας ανάθεσης του παρόντος Κανονισμού. Άρθρο 18 Προσόντα και Δικαιολογητικά Συμμετοχής Οι συμμετέχοντες στις διαδικασίες ανάθεσης υποβάλλουν, μαζί με την προσφορά τους, τα δικαιολογητικά που προβλέπονται από την προκήρυξη σύμφωνα με τον παρόντα κανονισμό και την εφαρμοστέα κοινοτική και εθνική νομοθεσία. Άρθρο 19 Παραλαβή των Προσφορών 1.Η παραλαβή των προσφορών γίνεται από την Επιτροπή Διαγωνισμού, επικουρούμενη από υπηρεσιακή μονάδα ή μέλη του προσωπικού της ΕΕΤΤ. Η παραλαβή των προσφορών έχει πάντοτε τακτή ώρα λήξης. Η έναρξη παραλαβής κηρύσσεται μία τουλάχιστον ώρα πριν από την ώρα λήξης που προβλέπεται στην προκήρυξη. Η υπηρεσία πρωτοκόλλου της ΕΕΤΤ παραδίδει στην Επιτροπή Διαγωνισμού τις προσφορές που τυχόν απεστάλησαν ταχυδρομικά έναντι αποδείξεως ή με υπηρεσία διακίνησης  εγγράφων. Η παραλαβή μπορεί να συνεχισθεί αν η παράδοση προσφορών είναι διαρκής λόγω του πλήθους των ενδιαφερομένων. Η λήξη της παραλαβής κηρύσσεται με προειδοποίηση λίγων λεπτών της ώρας. 2.Οι προσφορές κατατίθενται μέσα σε σφραγισμένο φάκελο που πρέπει να περιλαμβάνει επί ποινή αποκλεισμού όλα όσα καθορίζονται στην προκήρυξη. Ο φάκελος προσφοράς πρέπει να περιλαμβάνει επίσης σφραγισμένους όσους υποφακέλους προβλέπει η προκήρυξη (π.χ. τυπικά προσόντα, τεχνική προσφορά, οικονομική προσφορά κλπ.). Τα απαιτούμενα έγγραφα και πιστοποιητικά και οι διαδικασίες διασφάλισης της γνησιότητας και εγκυρότητας των υποβαλλομένων εγγράφων καθορίζονται στην προκήρυξη και τα υπόλοιπα τεύχη του διαγωνισμού. 3.Η αποσφράγιση των φακέλων της προσφοράς γίνεται από την Επιτροπή Διαγωνισμού με τον τρόπο και τη διαδικασία που ορίζεται από την προκήρυξη και σε χρόνο που ορίζεται από την προκήρυξη ή γνωστοποιείται στους διαγωνιζόμενους σύμφωνα με αυτήν. Η Επιτροπή Διαγωνισμού καταγράφει σε πίνακα την εκπλήρωση ή μη των τυπικών προϋποθέσεων που απαιτεί η προκήρυξη και δύναται να ζητήσει από τους διαγωνιζόμενους να συμπληρώσουν ή να διευκρινίσουν τα πιστοποιητικά ή τα έγγραφα που υποβλήθηκαν. 4.Μετά την ολοκλήρωση του ελέγχου η Επιτροπή Διαγωνισμού σε κλειστή συνεδρίαση αποφασίζει αν έχουν τηρηθεί οι τυπικές προϋποθέσεις απ' όλους όσοι υπέβαλαν προσφορά και αν αυτοί ανταποκρίνονται στα αντίστοιχα κριτήρια που αναφέρονται στην προκήρυξη και τα τεύχη δημοπράτησης. Όσοι από τους συμμετέχοντες δεν πληρούν τα ζητούμενα τυπικά και ουσιαστικά προσόντα, αποκλείονται από τη συμμετοχή τους στην περαιτέρω διαδικασία αξιολόγησης και καλούνται να έρθουν να παραλάβουν τις (τεχνικές ή/και οικονομικές) προσφορές τους, οι οποίες δεν ανοίγονται. Αν οι ενδιαφερόμενοι δηλώσουν ότι θα διατυπώσουν ενστάσεις κατά της απόρριψής τους, τότε οι φάκελοι τους κρατούνται χωρίς να ανοιχτούν μέχρι την έκδοση απόφασης επί των ενστάσεων από την ΕΕΤΤ ή την άπρακτη παρέλευση της προθεσμίας για υποβολή ενστάσεων. Κατόπιν τούτου ακολουθεί το στάδιο της αξιολόγησης των παραδεκτών προσφορών. (Μετά τη σελ. 386,376) Σελ. 386,377 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 Άρθρο 20 Αξιολόγηση των Προσφορών 1.Σε όλες τις διαδικασίες η επιλογή του αναδόχου γίνεται με κριτήρια που καθορίζονται με λεπτομέρειες στην οικεία προκήρυξη. 2.Ανάλογα με τα προβλεπόμενα κριτήρια επιλογής στην προκήρυξη, κατά την αξιολόγηση των υποψηφίων συνεκτιμώνται η τεχνική και η οικονομική προσφορά εκάστου υποψηφίου και γίνεται βαθμολόγηση ανάλογα με τα κριτήρια και τους τυχόν θετικούς ή αρνητικούς συντελεστές βαρύτητας που προβλέπονται στην προκήρυξη. 3.Αφού ολοκληρωθεί η αξιολόγηση και παρέλθει ο χρόνος υποβολής ενστάσεων, η αρμόδια επιτροπή συντάσσει το συνολικό πρακτικό αξιολόγησης με βάση τα κριτήρια και την βαθμολόγηση που ορίζονται στην προκήρυξη και τα τεύχη του διαγωνισμού και υποβάλλει προς το αρμόδιο όργανο για την κατακύρωση, την τελική πρόταση για την ανάθεση των προμηθειών, υπηρεσιών ή μελετών. Άρθρο 21 Ενστάσεις κατά της Διαδικασίας Ανάθεσης 1.Ένσταση κατά της προκήρυξης του διαγωνισμού, της διαδικασίας και των πράξεων διενέργειας του διαγωνισμού καθώς και κατά της απόφασης κατακύρωσης ή ανάθεσης ορισμένης σύμβασης, δικαιούνται να υποβάλλουν μόνο οι υποψήφιοι που συμμετέχουν στις σχετικές διαδικασίες ή αποκλείονται σε οποιοδήποτε στάδιο της διαδικασίας. 2.Όλες οι ενστάσεις, απευθύνονται στην ΕΕΤΤ και υποβάλλονται στην έδρα της ΕΕΤΤ. 3.Οι ενστάσεις κατά της προκήρυξης του διαγωνισμού, αφορούν μόνο τη νομιμότητα των όρων της προκήρυξης και ασκούνται εντός αποκλειστικής προθεσμίας πέντε (5) ημερών από την τελευταία δημοσίευση της προσβαλλόμενης πράξης. Επ' αυτών αποφαίνονται τα όργανα της ΕΕΤΤ που έχουν την αρμοδιότητα λήψης απόφασης για τη σκοπιμότητας της οικείας ανάθεσης, σύμφωνα με τις διακρίσεις του άρθρου 14 παρ. 1 του παρόντος Κανονισμού. 4.Οι ενστάσεις κατά της διαδικασίας και των πράξεων διενέργειας του διαγωνισμού, ασκούνται την επόμενη εργάσιμη ημέρα από τη δημοσίευση της προσβαλλομένης πράξης ή την τέλεση της διαδικαστικής ενέργειας. Επ' αυτών αποφαίνονται τα όργανα της ΕΕΤΤ που έχουν την αρμοδιότητα λήψης απόφασης για τη σκοπιμότητα ανάθεσης της οικείας σύμβασης, σύμφωνα με τις διακρίσεις του   Σελ. 386,378 Τεύχος      Σελ.        άρθρου 14 παρ. 1 του παρόντος Κανονισμού, μετά από εισήγηση της Επιτροπής Διαγωνισμού (άρθρο 17 παρ. 1 του Κανονισμού). Σε περίπτωση που αντί της Επιτροπής Διαγωνισμού έχουν συσταθεί Επιτροπή Διενέργειας Διαγωνισμού και Επιτροπή Αξιολόγησης Προσφορών (άρθρο 17 παρ. 3 του Κανονισμού), τότε εισηγείται η Επιτροπή πράξη ή ενέργεια της οποίας προσβάλλεται. 5.Οι ενστάσεις κατά της απόφασης κατακύρωσης ή ανάθεσης της δημοπρατούμενης προμήθειας, υπηρεσίας ή μελέτης, ασκούνται εντός αποκλειστικής προθεσμίας τριών (3) ημερών από την δημοσίευση του αποτελέσματος του διαγωνισμού με ανάρτησή του στην έδρα της ΕΕΤΤ, κατά τα οριζόμενα στην παρ. 5 του άρθρου 22 του παρόντος Κανονισμού. Επ' αυτών αποφαίνονται τα όργανα της ΕΕΤΤ που έχουν την αρμοδιότητα έγκρισης της σκοπιμότητας της οικείας σύμβασης, σύμφωνα με τις διακρίσεις του άρθρου 14 παρ. 1 του παρόντος Κανονισμού, μετά από εισήγηση της Επιτροπής Διαγωνισμού (άρθρο 17 παρ. 1 του Κανονισμού). Σε περίπτωση που αντί της Επιτροπής Διαγωνισμού έχουν συσταθεί Επιτροπή Διενέργειας Διαγωνισμού και Επιτροπή Αξιολόγησης Προσφορών (άρθρο 17 παρ. 3 του Κανονισμού), τότε εισηγείται η Επιτροπή Αξιολόγησης Προσφορών. 6.Σχετικά με ενστάσεις επί αναθέσεων, η αξία των οποίων είναι ίση ή ανώτερη των ορίων που καθορίζονται στα άρθρα 4 παρ. 2, 5 παρ. 2 και 6 παρ. 2 του παρόντος Κανονισμού, εφαρμόζονται οι σχετικοί κοινοτικοί και εθνικοί κανόνες δικαίου που αφορούν τις διαδικασίες προσφυγής και έννομης προστασίας στον τομέα της σύναψης δημοσίων συμβάσεων, συμπληρωματικά προς τις διατάξεις του παρόντος Κανονισμού που εφαρμόζονται κατ' αναλογία. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 22 Κατακύρωση Διαγωνισμού 1.Ο διαγωνισμός και γενικότερα η σχετική διαδικασία ανάθεσης, ολοκληρώνεται με την κατακύρωση του αποτελέσματος από τα όργανα της ΕΕΤΤ που έχουν την αρμοδιότητα λήψης απόφασης για τη σκοπιμότητα της οικείας σύμβασης, σύμφωνα με τις διακρίσεις του άρθρου 14 παρ. 1 του παρόντος Κανονισμού. Η κατακύρωση του αποτελέσματος είναι οριστική. Η πράξη κατακύρωσης περιλαμβάνει και τυχόν βελτιώσεις της προσφοράς, που γίνονται δεκτές από τον Υποψήφιο. 2.Τα όργανα της ΕΕΤΤ που έχουν την αρμοδιότητα λήψης απόφασης για τη σκοπιμότητα της οικείας σύμβασης, σύμφωνα με τις διακρίσεις του άρθρου 14 παρ. 1 του παρόντος Κανονισμού, μπορούν με απόφασή τους να ματαιώσουν ορισμένο διαγωνισμό ή διαδικασία ανάθεσης: α)για παράτυπη διεξαγωγή, εφόσον από την παρατυπία επηρεάζεται το αποτέλεσμα της διαδικασίας ανάθεσης, β)αν το αποτέλεσμα της διαδικασίας ανάθεσης κρίνεται αιτιολογημένα μη ικανοποιητικό για την ΕΕΤΤ. γ)αν ο ανταγωνισμός υπήρξε ανεπαρκής ή αν υπάρχουν σοβαρές ενδείξεις ότι έγινε συνεννόηση των διαγωνιζομένων προς αποφυγή πραγματικού ανταγωνισμού. Στις περιπτώσεις αυτές η ΕΕΤΤ μπορεί να προχωρήσει σε νέα διαδικασία ανάθεσης με τους ίδιους ή τροποποιημένους όρους ή να προχωρήσει στην ανάθεση κατά οποιονδήποτε άλλο νόμιμο τρόπο, που προβλέπεται στον παρόντα Κανονισμό. 3.Ματαίωση του διαγωνισμού και εν γένει της διαδικασίας ανάθεσης μπορεί επίσης να γίνει εάν κατά την διάρκεια της διενέργειας του διαγωνισμού υπάρξουν σοβαρές αλλαγές των αναγκών της ΕΕΤΤ. Στην περίπτωση αυτή όμως δεν είναι δυνατή η διενέργεια νέου διαγωνισμού με το ίδιο συμβατικό αντικείμενο, εφόσον εξακολουθούν να ισχύουν οι λόγοι που επέβαλαν τη ματαίωσή του. 4.Η ΕΕΤΤ μπορεί, χωρίς καμία υποχρέωση έναντι των διαγωνιζομένων: α)Να μην κατακυρώσει το διαγωνισμό. β)Να απορρίψει μία, περισσότερες ή όλες τις προσφορές. γ)Να ματαιώσει το διαγωνισμό σε οποιοδήποτε στάδιο της διαδικασίας. δ)Να αναβάλλει ή να επαναλάβει τον διαγωνισμό. 5.Κάθε απόφαση αρμοδίου οργάνου σχετικά με την κατακύρωση ή ακύρωση ή ματαίωση ορισμένου διαγωνισμού και εν γένει διαδικασίας ανάθεσης ορισμένης σύμβασης στο πλαίσιο του παρόντος Κανονισμού, δημοσιεύεται με ανάρτησή της στα γραφεία της έδρας της ΕΕΤΤ την επομένη εργάσιμη ημέρα από εκείνη κατά την οποία ελήφθη η σχετική απόφαση, επικουρικά δε κοινοποιείται στον ανάδοχο και τους υπολοίπους συμμετέχοντες στο διαγωνισμό με επιστολή ή τηλεομοιοτυπία ή άλλο πρόσφορο τρόπο. 6.Σε καμία περίπτωση δεν δημιουργείται υποχρέωση καταβολής από την ΕΕΤΤ στους διαγωνιζόμενους οποιασδήποτε αποζημίωσης για δαπάνες ή για άλλες θετικές ή αποθετικές ζημίες που τυχόν υπέστησαν από την συμμετοχή τους στον διαγωνισμό. 7.Μετά την περάτωση της διαδικασίας ανάθεσης με την σύναψη της σχετικής σύμβασης με τον Ανάδοχο ή μετά τον αποκλεισμό ορισμένου Υποψηφίου από την περαιτέρω διαδικασία ανάθεσης, η ΕΕΤΤ επιστρέφει τους φακέλους προσφορών με όλο το περιεχόμενό τους, μετά από αίτηση του Υποψηφίου. Άρθρο 23 Συμβάσεις 1.Σε κάθε περίπτωση που αντικείμενο της προμήθειας ή υπηρεσίας ή μελέτης υπερβαίνει τα 15.000 ευρώ (5.111.250 δρχ.), απαιτείται η κατάρτιση έγγραφης σύμβασης. Κάθε σύμβαση υπογράφεται από τον Πρόεδρο της ΕΕΤΤ ή από πρόσωπα στα οποία έχει τυχόν ανατεθεί σχετικό καθήκον και εξουσία διοίκησης και διαχείρισης, σύμφωνα και με την διάταξη του άρθρου 3 παρ. 12 Ν. 2867/2000. 2.Η σύμβαση για την εκτέλεση των προμηθειών ή την παροχή των υπηρεσιών ή την εκπόνηση των μελετών, καταρτίζεται με βάση τους όρους της προκήρυξης και την προσφορά του αναδόχου, όπως τελικά διαμορφώθηκαν και εγκρίθηκαν με την πράξη κατακύρωσης. Τα τεύχη δημοπράτησης και όλα τα τυχόν συνοδευτικά έγγραφα που περιγράφονται στην προκήρυξη, αποτελούν αναπόσπαστο μέρος της οικείας σύμβασης. Άρθρο 24 Εγγυητικές Επιστολές α)Εγγυητική επιστολή συμμετοχής. (Μετά τη σελ. 386,378) Σελ. 386,379 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 1.Για την ανάθεση ορισμένης σύμβασης με προϋπολογιζόμενο αντικείμενο ίσο ή μεγαλύτερο των 200.000 ευρώ (ή 68.150.000 δρχ.), η ΕΕΤΤ ζητά από τους Υποψήφιους να προσκομίζουν με την προσφορά τους ή την αίτηση εκδήλωσης ενδιαφέροντος εγγυητική επιστολή συμμετοχής στο διαγωνισμό. Η απαίτηση αυτή πρέπει να περιλαμβάνεται ως στοιχείο στον τηρούμενο τύπο δημοσιότητας του διαγωνισμού. Για την ανάθεση σύμβασης με προϋπολογιζόμενο αντικείμενο μικρότερο των 200.000 ευρώ (ή 68.150.000 δρχ.), η ΕΕΤΤ μπορεί να απαλλάσσει τους Υποψήφιους από την υποχρέωση αυτή. 2.Το ύψος της εγγυητικής επιστολής συμμετοχής, το περιεχόμενο και ο τύπος αυτής προσδιορίζονται στα τεύχη δημοπράτησης του συγκεκριμένου διαγωνισμού. Το ποσό είναι ορισμένο και κοινό για όλους τους Υποψήφιους. Οι εγγυητικές επιστολές ισχύουν μέχρι την επιστροφή τους από την ΕΕΤΤ. 3.Η εγγύηση συμμετοχής του Υποψηφίου που θα ανακηρυχθεί Ανάδοχος καταπίπτει υπέρ της ΕΕΤΤ, σε περίπτωση που αυτός δεν προσέλθει να υπογράψει τη σύμβαση μέσα στο προκαθορισμένο από την ΕΕΤΤ χρονικό διάστημα για την υπογραφή της. Στην περίπτωση αυτή, ο επιλεγείς Ανάδοχος βαρύνεται και με τα έξοδα διενέργειας νέου διαγωνισμού, καθώς και με τη διαφορά του τιμήματος, εάν επιλεγεί ο αμέσως επόμενος Υποψήφιος. 4.Οι εγγυητικές επιστολές συμμετοχής των Υποψηφίων επιστρέφονται, κατόπιν αιτήσεώς τους, μετά την ημερομηνία υπογραφής της σύμβασης. Σε περίπτωση που μεσολαβεί στάδιο προεπιλογής και ορισμένος Υποψήφιος αποκλειστεί κατά το στάδιο αυτό από την περαιτέρω διαδικασία, τότε οι εγγυητικές επιστολές του επιστρέφονται, κατόπιν αιτήσεώς του, μετά την ολοκλήρωση του οικείου σταδίου της διαδικασίας ανάθεσης. β)Εγγυητική επιστολή καλής εκτέλεσης. 5.Ο επιλεγείς, ως Ανάδοχος, Υποψήφιος είναι δυνατόν να υποχρεωθεί να καταθέσει, εφ' όσον υπάρχει σχετική πρόβλεψη στην προκήρυξη, κατά την υπογραφή της σύμβασης εγγυητική επιστολή καλής εκτέλεσης της υπό ανάθεση σύμβασης, αντικαθιστώντας με αυτήν την εγγυητική επιστολή συμμετοχής του στο διαγωνισμό. 6.Τα τεύχη δημοπράτησης ορίζουν το ύψος, το είδος, τον τύπο και το περιεχόμενο της εγγυητικής επιστολής καλής εκτέλεσης που πρέπει να προσκομισθεί, σύμφωνα και με τα ειδικότερα οριζόμενα στο παρόν άρθρο. 7.Η εγγυητική επιστολή καλής εκτέλεσης δίνεται προς κάλυψη της ευθύνης του Αναδόχου έναντι της  Σελ. 386,380 Τεύχος      Σελ.        ΕΕΤΤ για την εμπρόθεσμη και κατά τους συμφωνηθέντες όρους καλή εκτέλεση της σύμβασης που θα του ανατεθεί και ισχύει καθόλη τη διάρκεια εκτέλεσης της ανατεθείσας σύμβασης. Επιστρέφεται στον Ανάδοχο μετά την οριστική παραλαβή των προϊόντων ή της μελέτης ή της υπηρεσίας. 8.Συμπληρωματική εγγυητική επιστολή καλής εκτέλεσης απαιτείται σε κάθε μεταγενέστερη αύξηση του οικονομικού αντικειμένου της σύμβασης. Σε περίπτωση μείωσης της αξίας του συμβατικού αντικειμένου, είναι δυνατόν να επέλθει ανάλογη μείωση του ύψους των εγγυήσεων, μετά από αίτηση του Αναδόχου. γ)Εγγυητική επιστολή προκαταβολής. 9.Με την υπογραφή της σύμβασης ο Ανάδοχος είναι δυνατόν να δικαιούται να λάβει προκαταβολή, εφόσον ο ίδιος το ζητήσει και υπάρχει σχετική πρόβλεψη στην προκήρυξη ή τα τεύχη δημοπράτησης του συγκεκριμένου διαγωνισμού. Ο Ανάδοχος, με την παραλαβή της προκαταβολής, πρέπει να καταθέτει ισόποση εγγυητική επιστολή προκαταβολής. Η προκαταβολή δεν μπορεί να είναι ανώτερη του 50% της συνολικής αξίας της οικείας σύμβασης. δ)Τύπος των εγγυητικών επιστολών. 10.Οι εγγυητικές επιστολές των προηγουμένων παραγράφων, προέρχονται από αναγνωρισμένο τραπεζικό ή πιστωτικό ίδρυμα ή άλλο νομικό πρόσωπο που λειτουργεί νόμιμα στην Ελλάδα ή σε άλλο κράτος-μέλος της Ε.Ε. (ή του Ε.Ο.Χ.) και έχει το δικαίωμα έκδοσης εγγυητικών επιστολών, σύμφωνα με τη νομοθεσία των κρατών-μελών της Ε.Ε. (ή του Ε.Ο.Χ.). 11.Υπόδειγμα του περιεχομένου των εγγυητικών επιστολών πρέπει να περιλαμβάνεται στα Τεύχη Δημοπράτησης και σε κάθε περίπτωση να δίνεται στους ενδιαφερόμενους από την ΕΕΤΤ. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. 12.Οι ως άνω εγγυητικές επιστολές πρέπει να είναι συντεταγμένες στα ελληνικά. Σε περίπτωση που δεν είναι συντεταγμένες στα ελληνικά θα συνοδεύονται από επίσημη μετάφρασή τους. 13.Στην περίπτωση κοινοπραξίας που διαθέτει νομική προσωπικότητα, οι εγγυητικές επιστολές των προηγούμενων παραγράφων εκδίδονται στην επωνυμία αυτής και καλύπτουν την αλληλέγγυα ευθύνη όλων των κοινοπρακτούντων μερών, τα οποία και  αναφέρονται στο σώμα της επιστολής. Σε κάθε άλλη περίπτωση ένωσης προσώπων χωρίς νομική προσωπικότητα, οι εγγυητικές επιστολές μπορούν να είναι ενιαίες ή να είναι άθροισμα εγγυητικών επιστολών στο όνομα όλων των συμπραττόντων μελών. Στη δεύτερη αυτή περίπτωση, τυχόν κατάπτωση θα αφορά το σύνολο των εγγυητικών επιστολών. 14.Οι ανωτέρω εγγυητικές επιστολές περιλαμβάνουν τον όρο ότι ο εγγυητής παραιτείται από το δικαίωμα διζήσεως και αναγνωρίζει την υποχρέωση να καταβάλει το ποσό της εγγύησης, χωρίς ουδεμία ένσταση ή αντίρρηση μέσα σε τρεις (3) ημέρες από την επέλευση του γεγονότος κατάπτωσης της εγγύησης. ε)Αποκλίσεις. 15.Σε περίπτωση τυχόν αντίφασης μεταξύ των όρων του παρόντος άρθρου περί εγγυητικών επιστολών με τα προβλεπόμενα στην προκήρυξη και τα τεύχη δημοπράτησης, υπερισχύουν τα προβλεπόμενα στην προκήρυξη και τα τεύχη δημοπράτησης. Άρθρο 25 Παρακολούθηση της Εκτέλεσης  Ορισμένης Σύμβασης 1.Ανάλογα με τη φύση της προμήθειας ή της υπηρεσίας ή της μελέτης, μπορεί να ορίζεται από την ΕΕΤΤ, με απόφαση της Ολομέλειας ή του Προέδρου, ο Επιβλέπων την εκτέλεση καταρτισθείσας σύμβασης προμήθειας, υπηρεσίας ή μελέτης. 2.Ως Επιβλέπων είναι δυνατόν να ορίζεται μέλος της ΕΕΤΤ ή υπηρεσιακό στέλεχος της ΕΕΤΤ ή εξειδικευμένος εξωτερικός ειδικός σύμβουλος/εμπειρογνώμονας. Σε ειδικές περιπτώσεις και με απόφαση της Ολομέλειας της ΕΕΤΤ, η επίβλεψη είναι δυνατόν να ασκείται από ομάδα εξειδικευμένων επιστημόνων. Στην περίπτωση αυτή, ορίζεται και ο συντονιστής της ομάδας Επίβλεψης. Ομοίως, σε ειδικές περιπτώσεις είναι δυνατόν να ανατίθενται, με απόφαση της Ολομέλειας της ΕΕΤΤ, καθήκοντα συμβούλου σε φυσικά ή νομικά πρόσωπα για την υποστήριξη του έργου της επίβλεψης. 3.Ο Επιβλέπων, ενεργώντας για λογαριασμό της ΕΕΤΤ: α)Παρακολουθεί και ελέγχει την εκτέλεση της οικείας σύμβασης κατά τα τυχόν επιμέρους στάδια, φάσεις ή τμήματά της. β)Έχει το δικαίωμα να προσκαλεί τον Ανάδοχο σε συσκέψεις, κατά τις οποίες ο Ανάδοχος παρουσιάζει την πρόοδο υλοποίησης της σύμβασης, παρέχει εξηγήσεις ή διευκρινίσεις και δέχεται οδηγίες και κατευθύνσεις από τον Επιβλέποντα. γ)Μπορεί να απευθύνεται εγγράφως στον Ανάδοχο, δίδοντας συγκεκριμένες οδηγίες και κατευθύνσεις ή ζητώντας  στοιχεία προόδου ή διευκρινιστικά στοιχεία. Κεφάλαιο Ε' Τελικές Διατάξεις Άρθρο 26 Αποδοχή του Κανονισμού-Επίλυση διαφορών 1.Η συμμετοχή οποιουδήποτε προσώπου σε οποιαδήποτε διαδικασία ανάθεσης στο πλαίσιο του παρόντος Κανονισμού, συνεπάγεται την εκ μέρους του ρητή αποδοχή  των όρων που περιλαμβάνονται στην προκήρυξη, τα τεύχη δημοπράτησης και τον παρόντα Κανονισμό. 2.Για κάθε διαφορά που τυχόν ανακύψει μεταξύ της ΕΕΤΤ και οποιουδήποτε προμηθευτή ή παρέχοντα υπηρεσίες ή μελετητή, που συμμετέχει ή συμμετέσχε σε οποιαδήποτε διαδικασία ανάθεσης στο πλαίσιο του παρόντος Κανονισμού, και για κάθε ζήτημα που αφορά τις έννομες σχέσεις των μερών από αυτή την διαδικασία ανάθεσης, τόσο κατά το προσυμβατικό όσο και κατά το συμβατικό στάδιο, εφαρμοστέο είναι το ελληνικό ουσιαστικό και δικονομικό δίκαιο, αποκλειστικά δε αρμόδια για την επίλυση κάθε διαφοράς καθίστανται τα καθ' ύλην αρμόδια δικαστήρια της Αθήνας, εκτός αν ρητά έχει οριστεί ή συμφωνηθεί διαφορετικά από τα τεύχη διαγωνισμού (δημοπρασίας) ή την τυχόν καταρτισθείσα σύμβαση. Άρθρο 2 Αντικείμενο Ο παρών Κανονισμός καθορίζει τον τρόπο και τις διαδικασίες σύναψης συμβάσεων της ΕΕΤΤ για την προμήθεια προϊόντων, την παροχή υπηρεσιών και την εκπόνηση μελετών προς αυτήν για τους σκοπούς και την λειτουργία της. Κεφάλαιο Β΄ Διαδικασία Ανάθεσης Άρθρο 27 Όργανα της ΕΕΤΤ 1.Όπου στον παρόντα Κανονισμό γίνεται αναφορά σε απόφαση, πράξη ή παράλειψη της ΕΕΤΤ, εννοείται ότι πρόκειται για απόφαση, πράξη ή παράλειψη της Ολομέλειας της ΕΕΤΤ, εκτός αν ρητά προβλέπεται διαφορετικά. (Μετά τη σελ. 386,380) Σελ. 386,381 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 2.Κατά παρέκκλιση των ανωτέρω, σύμφωνα και με την διάταξη του άρθρου 3 παρ. 12 Ν. 2867/2000, συγκεκριμένα καθήκοντα διοίκησης και διαχείρισης που σχετίζονται με τον παρόντα Κανονισμό, μπορεί να ανατίθενται στον Πρόεδρο, σε μέλη της ΕΕΤΤ ή σε μέλη του προσωπικού της. Από και δια της ως άνω ανάθεσης, αρμόδια καθίστανται τα πρόσωπα αυτά. Άρθρο 28 Εμπιστευτικότητα 1.Η ΕΕΤΤ δεσμεύεται να τηρεί εμπιστευτικά για δύο (2) έτη τα στοιχεία που τίθενται στη διάθεσή της από Υποψηφίους, ιδίως εάν αφορούν τεχνικά στοιχεία ή πληροφορίες και τεχνογνωσία ή δικαιώματα πνευματικής ιδιοκτησίας, εφόσον αυτά φέρουν την ένδειξη «Εμπιστευτικό Έγγραφο». 2.Η παράβαση της αρχής της εμπιστευτικότητας πρέπει να προκύπτει μόνον από έγγραφο που εκδόθηκε από αρμόδιο όργανο της ΕΕΤΤ. 3.Σε καμία περίπτωση η εμπιστευτικότητα δεν δεσμεύει την ΕΕΤΤ προς τις αρχές του Ελληνικού Κράτους και τις αρχές της Ευρωπαϊκής 'Ένωσης. 4.Η εμπιστευτικότητα αίρεται πάντοτε κατόπιν συμφωνίας με τον Υποψήφιο. Αίρεται επίσης αυτοδικαίως σε περίπτωση εκκρεμούς ένστασης, δίκης ή διαιτησίας, στο απολύτως αναγκαίο μέτρο και αποκλειστικά για χρήση της από τα μέρη, από τους νομικούς τους παραστάτες, καθώς και από τους δικαστές ή διαιτητές. Άρθρο 29 Παροχή Πληροφοριών-Αλληλογραφία-Γλώσσα 1.Η ΕΕΤΤ παρέχει στους διαγωνιζόμενους, κατόπιν σχετικής αιτήσεώς τους, κάθε απαραίτητη πληροφορία ή διευκρίνιση για τη διεξαγωγή διαγωνισμού. 2.Ουδεμία άλλη πληροφορία σε σχέση με διαγωνισμό δύναται να δοθεί σε ενδιαφερόμενους από την ΕΕΤΤ, τα όργανα αυτής ή τους λοιπούς διαγωνιζόμενους. 3.Κάθε παροχή πληροφορίας, αλληλογραφία, γνωστοποίηση, υποβολή ένστασης, αίτησης, κλπ, από και προς την EETT διατυπώνεται εγγράφως στην ελληνική γλώσσα. Σελ. 386,382 Τεύχος      Σελ.        Άρθρο 30 Τροποποίηση ορίων του Κανονισμού Με απόφαση της Ολομέλειας της ΕΕΤΤ, μπορεί να τροποποιούνται (α) το όριο των 50.000 ευρώ (ή 17.037.500 δρχ.) που προβλέπεται στα άρθρα 7 παρ. 2 και 8 παρ. 2 του παρόντος Κανονισμού, (β) τα όρια που προβλέπονται στο άρθρο 14 παρ. 1 του παρόντος Κανονισμού, και (γ) το όριο των 15.000 ευρώ (ή 5.111.250 δρχ.) που προβλέπεται στα άρθρα 8 παρ. 4 και 23 παρ. 1 του παρόντος Κανονισμού. ΑΡΘΡΟ ΔΕΥΤΕΡΟ Η ισχύς της παρούσας Απόφασης αρχίζει από τη δημοσίευσή της στην Εφημερίδα της Κυβερνήσεως. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 3 Διαδικασίες ανάθεσης 1.Για την επιλογή Αναδόχου (προμήθειας προϊόντων, παροχής υπηρεσιών ή εκπόνησης μελετών) και την σύναψη σχετικής σύμβασης, η ΕΕΤΤ μπορεί να εφαρμόσει μία από τις παρακάτω διαδικασίες ανάθεσης: α) Ανοικτή Διαδικασία, β) Κλειστή διαδικασία, γ) Διαδικασία με διαπραγμάτευση: αα) με δημοσίευση προκήρυξης διαγωνισμού, ή ββ) χωρίς δημοσίευση προκήρυξης διαγωνισμού, δ) Συνοπτική διαδικασία, ε) Απ' ευθείας ανάθεση: (αα) με συγκέντρωση προσφορών, ή (ββ) με απ' ευθείας επιλογή Αναδόχου, στ) Διαγωνισμός μελετών. 2.Σε κάθε περίπτωση σύναψης σύμβασης προμήθειας προϊόντων, παροχής υπηρεσίας ή εκπόνησης μελέτης, η ΕΕΤΤ κάνει δεκτή χωρίς διακρίσεις και με τους ίδιους όρους που εφαρμόζονται για τους έλληνες Υποψήφιους, τη συμμετοχή όλων των ενδιαφερομένων προμηθευτών, παρεχόντων υπηρεσίες και μελετητών των κρατών μελών της Ευρωπαϊκής Ένωσης και του Ενιαίου Ευρωπαϊκού Οικονομικού Χώρου, εφ' όσον διαθέτουν τα κριτήρια ποιοτικής επιλογής που απαιτούνται κατά περίπτωση, υπό την επιφύλαξη των δικαιωμάτων και δεσμεύσεων που ανέλαβε ή θα αναλάβει η Ε.Ε. έναντι τρίτων χωρών σε διεθνές επίπεδο και σε πολυμερή ή διμερή βάση σχετικά με την ανάθεση δημοσίων συμβάσεων. (Μετά τη σελ. 386,363) Σελ. 386,365 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 Άρθρο 4 Ανοικτή Διαδικασία (ανοικτός διαγωνισμός) 1.Ανοικτή διαδικασία (ανοικτός διαγωνισμός) είναι η διαδικασία στο πλαίσιο της οποίας κάθε ενδιαφερόμενος μπορεί να υποβάλει προσφορά. Ειδικότερα, κατά την ανοικτή διαδικασία καλούνται να υποβάλουν προσφορές όλοι οι ενδιαφερόμενοι, που πληρούν τους όρους που απαιτεί η προκήρυξη. Βάσει των υποβαλλομένων προσφορών, των όρων του διαγωνισμού και την οριζόμενη στα τεύχη του διαγωνισμού διαδικασία, γίνεται η ανάδειξη του Αναδόχου μετά από αξιολόγηση. 2.Η Ανοικτή Διαδικασία μπορεί να αποφασίζεται από την ΕΕΤΤ για κάθε σύναψη σύμβασης προμήθειας προϊόντων ή παροχής υπηρεσιών ή εκπόνησης μελέτης, που η προϋπολογιζόμενη αξία της εκτός φόρου προστιθέμενης αξίας είναι ίση ή ανώτερη των 200.000 ευρώ (ή 68.150.000 δρχ.), καθώς και σε κάθε άλλη περίπτωση που προβλέπεται από τις οικείες κανονιστικές διατάξεις. Άρθρο 5 Κλειστή Διαδικασία (κλειστός διαγωνισμός) 1.Κλειστή διαδικασία (κλειστός διαγωνισμός) είναι η διαδικασία στο πλαίσιο της οποίας μπορούν να υποβάλουν προσφορά μόνο όσοι από τους προμηθευτές ή παρέχοντες υπηρεσίες ή μελετητές έχουν προσκληθεί από την ΕΕΤΤ και οι οποίοι πληρούν τα εκάστοτε προβλεπόμενα κριτήρια ποιοτικής επιλογής. 2.Η Κλειστή Διαδικασία μπορεί να αποφασίζεται από την ΕΕΤΤ για κάθε σύναψη σύμβασης προμήθειας προϊόντων ή παροχής υπηρεσιών ή εκπόνησης μελέτης, που η προϋπολογιζόμενη αξία της εκτός φόρου προστιθέμενης αξίας είναι ίση ή ανώτερη των 200.000 ευρώ (ή 68.150.000 δρχ.), καθώς και σε κάθε άλλη περίπτωση που προβλέπεται από τις οικείες κανονιστικές διατάξεις. 3.Η κλειστή διαδικασία, διενεργείται σε δύο στάδια: α)Στάδιο Α΄-Προεπιλογή. β)Στάδιο Β΄-Επιλογή. 4.Κατά το στάδιο Α΄ της προεπιλογής: α)Με σχετική Πρόσκληση εκδήλωσης ενδιαφέροντος, καλούνται να εκδηλώσουν ενδιαφέρον όσοι επιθυμούν από τους προμηθευτές ή παρέχοντες υπηρεσίες ή μελετητές οι οποίοι πληρούν τους όρους της σχετικής προκήρυξης του διαγωνισμού, υποβάλλοντας τα απαιτούμενα αποδεικτικά στοιχεία και δικαιολογητικά. Σελ. 386,366 Τεύχος      Σελ.        β)Στη συνέχεια γίνεται, μεταξύ αυτών που εκδήλωσαν ενδιαφέρον, προεπιλογή όσων ικανοποιούν τις ελάχιστες απαιτήσεις, τους όρους και τα κριτήρια της προκήρυξης. 5.Κατά το στάδιο Β΄ της επιλογής: α)Διεξάγεται διαγωνισμός στον οποίο καλούνται να συμμετάσχουν και να υποβάλουν προσφορές μόνο οι παραπάνω προεπιλεγέντες. β)Βάσει (i) των προσφορών αυτών, (ii) των όρων του διαγωνισμού και την οριζόμενη στα τεύχη του διαγωνισμού διαδικασία, και (iii) των διατάξεων του παρόντος Κανονισμού, γίνεται η αξιολόγηση των προσφορών και η ανάδειξη του αναδόχου. 6.Όταν η ΕΕΤΤ προσφεύγει στην κλειστή διαδικασία για τη σύναψη μιας σύμβασης, είναι δυνατόν να προβλέπονται τα όρια στα πλαίσια των οποίων θα κυμανθεί ο αριθμός των Υποψηφίων οι οποίοι θα προσκληθούν. Εφ' όσον καθοριστούν τέτοια όρια, αυτά αναφέρονται στην προκήρυξη, καθορίζονται σε συνάρτηση με τη φύση των προς παροχή υπηρεσιών ή των προς εκπόνηση μελετών ή των προς προμήθεια προϊόντων, το κατώτερο δε από τα όρια αυτά δεν πρέπει να είναι μικρότερο από 5 (πέντε), το δε μεγαλύτερο μπορεί να ορισθεί μέχρι 20 (είκοσι). Σε κάθε περίπτωση, ο αριθμός των Υποψηφίων που καλούνται για να υποβάλουν προσφορά πρέπει να επαρκεί για την εξασφάλιση συνθηκών πραγματικού ανταγωνισμού. 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 6 Διαδικασία με Διαπραγμάτευση 1.Διαδικασία με διαπραγμάτευση είναι η διαδικασία στο πλαίσιο της οποίας η ΕΕΤΤ προσφεύγει στους προμηθευτές ή παρέχοντες υπηρεσίες ή μελετητές της επιλογής της και διαπραγματεύεται τους όρους της σύμβασης με έναν ή περισσότερους από αυτούς, και οι οποίοι πληρούν τα εκάστοτε προβλεπόμενα κριτήρια ποιοτικής επιλογής. 2.Η διαδικασία με διαπραγμάτευση αποτελεί εξαιρετική διαδικασία και, υπό την επιφύλαξη των ειδικότερων προϋποθέσεων που τίθενται παρακάτω, μπορεί να αποφασίζεται από την ΕΕΤΤ για κάθε σύναψη σύμβασης προμήθειας προϊόντων ή παροχής υπηρεσιών ή εκπόνησης μελέτης, που η προϋπολογιζόμενη αξία της εκτός φόρου προστιθέμενης αξίας είναι ίση ή ανώτερη των 200.000 ευρώ (ή 68.150.000 δρχ.), καθώς και σε κάθε άλλη περίπτωση που προβλέπεται από τις οικείες κανονιστικές διατάξεις. 3.Η διαδικασία με διαπραγμάτευση, μπορεί να διεξάγεται είτε μετά από δημοσίευση προκήρυξης είτε χωρίς αυτή, σύμφωνα με όσα ειδικότερα προβλέπονται στις παρ. 4 και 5 του παρόντος άρθρου και στις οικείες κανονιστικές διατάξεις. 4.Διαδικασία με διαπραγμάτευση με δημοσίευση προκήρυξης διαγωνισμού: Η ΕΕΤΤ μπορεί να ακολουθήσει τη διαδικασία της διαπραγμάτευσης, αφού προηγηθεί δημοσίευση σχετικής προκήρυξης στις ακόλουθες, αποκλειστικά αναφερόμενες, περιπτώσεις: α)Όταν πρόκειται για τη σύναψη συμβάσεων προμήθειας προϊόντων: (i)Σε περίπτωση υποβολής αντικανονικών προσφορών, μετά από προσφυγή σε ανοικτή ή κλειστή διαδικασία, υπό την προϋπόθεση ότι οι αρχικοί όροι της διακήρυξης δεν έχουν τροποποιηθεί ουσιωδώς. (ii)Σε περίπτωση που, μετά από προσφυγή σε ανοικτή ή κλειστή διαδικασία, υποβλήθηκαν προσφορές οι οποίες κρίθηκαν απαράδεκτες με βάση τις διατάξεις του Κανονισμού και τους όρους της προκήρυξης, υπό την προϋπόθεση ότι οι αρχικοί όροι της διακήρυξης δεν έχουν τροποποιηθεί ουσιωδώς. β)Όταν πρόκειται για τη σύναψη συμβάσεων παροχής υπηρεσιών / εκπόνησης μελετών: (i)Σε περίπτωση αντικανονικών προσφορών, μετά από προσφυγή σε ανοικτή ή κλειστή διαδικασία, υπό την προϋπόθεση ότι οι αρχικοί όροι της διακήρυξης δεν έχουν τροποποιηθεί ουσιωδώς. (ii)Σε περίπτωση υποβολής προσφορών οι οποίες κρίθηκαν απαράδεκτες με βάση τις διατάξεις του  Κανονισμού, υπό την προϋπόθεση ότι οι αρχικοί όροι της διακήρυξης δεν έχουν τροποποιηθεί ουσιωδώς. (iii)Σε εξαιρετικές περιπτώσεις, όταν πρόκειται για υπηρεσίες που η φύση τους ή αστάθμητοι παράγοντες δεν επιτρέπουν μία προκαταρκτική και συνολική τιμολόγηση. (iv)Όταν η φύση των παρεχόμενων υπηρεσιών, ιδίως δε στην περίπτωση διανοητικών υπηρεσιών και υπηρεσιών της κατηγορίας 6 του Παραρτήματος IΑ του ΠΔ 346/1998, είναι τέτοια που οι προδιαγραφές της σύμβασης δεν είναι δυνατόν να διατυπωθούν με ακρίβεια ικανή να επιτρέψει τη σύναψη της σύμβασης αυτής με επιλογή της καλύτερης προσφοράς, σύμφωνα με τους κανόνες που διέπουν την κλειστή και την ανοικτή διαδικασία. 5.Διαδικασία με διαπραγμάτευση χωρίς δημοσίευση προκήρυξης διαγωνισμού: Η ΕΕΤΤ μπορεί να ακολουθήσει τη διαδικασία της διαπραγμάτευσης, χωρίς να προηγηθεί δημοσίευση σχετικής προκήρυξης στις ακόλουθες, αποκλειστικά αναφερόμενες, περιπτώσεις: α)Όταν πρόκειται για τη σύναψη συμβάσεων προμήθειας προϊόντων: (i)Σε περίπτωση υποβολής αντικανονικών προσφορών στο πλαίσιο ανοικτής ή κλειστής διαδικασίας ή σε περίπτωση προσφορών οι οποίες κρίθηκαν απαράδεκτες με βάση τις διατάξεις του Κανονισμού και τους όρους της προκήρυξης, υπό την προϋπόθεση ότι: αα)Οι αρχικοί όροι της διακήρυξης δεν έχουν τροποποιηθεί ουσιωδώς, ββ)Γίνονται δεκτοί στις διαδικασίες με διαπραγμάτευση όλοι οι προσφέροντες που υπέβαλαν προσφορά, σύμφωνα με τις τυπικές προϋποθέσεις που η προηγούμενη (ανοικτή ή κλειστή) διαδικασία σύναψης της σύμβασης απαιτούσε. (ii)Όταν δεν έχει υποβληθεί καμία προσφορά ή καμία κατάλληλη προσφορά μετά από πρόσκληση σε ανοικτή ή κλειστή διαδικασία, υπό την προϋπόθεση ότι: αα)Οι αρχικοί όροι της διακήρυξης δεν έχουν τροποποιηθεί ουσιωδώς, και ββ)Διαβιβάζεται σχετική έκθεση στην Ευρωπαϊκή Επιτροπή. (iii)Όταν τα σχετικά προϊόντα κατασκευάζονται αποκλειστικά για σκοπούς ερευνητικούς, πειραματικούς, μελετητικούς ή αναπτυξιακούς. Η διάταξη αυτή δεν καλύπτει την παραγωγή ποσοτήτων ικανών να εξασφαλίσουν εμπορική βιωσιμότητα στο προϊόν ή την απόσβεση των δαπανών έρευνας και ανάπτυξης. (Μετά τη σελ. 386,366) Σελ. 386,367 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 (iv)Όταν για λόγους τεχνικής ή καλλιτεχνικής ιδιαιτερότητας, ή για λόγους που αφορούν την προστασία δικαιωμάτων αποκλειστικότητας, τα προς προμήθεια προϊόντα μπορούν να κατασκευασθούν ή να παραδοθούν μόνο από ορισμένο προμηθευτή. (v)Στο βαθμό που είναι απόλυτα αναγκαίο, όταν λόγω του κατεπείγοντος χαρακτήρα της προμήθειας, που προκύπτει από γεγονότα απρόβλεπτα για την ΕΕΤΤ, οι προθεσμίες που απαιτούνται για τις ανοικτές, κλειστές ή με διαπραγμάτευση διαδικασίες δεν είναι δυνατόν να τηρηθούν. Οι περιστάσεις που επικαλείται η ΕΕΤΤ για την δικαιολόγηση του κατεπείγοντος χαρακτήρα της προμήθειας, δεν πρέπει σε καμία περίπτωση να απορρέουν από δική της ευθύνη. (vi)Για τις συμπληρωματικές παραδόσεις που πραγματοποιούνται από τον αρχικό προμηθευτή και προορίζονται είτε για την μερική ανανέωση προμηθειών ή εγκαταστάσεων τρέχουσας χρήσης, είτε για επέκταση υφισταμένων προμηθειών ή εγκαταστάσεων, εφόσον η αλλαγή προμηθευτή θα υποχρέωνε ενδεχομένως την ΕΕΤΤ να προμηθευτεί προϊόντα με διαφορετικά τεχνικά χαρακτηριστικά, τα οποία είναι ασυμβίβαστα ή προκαλούν δυσανάλογες τεχνικές δυσχέρειες ως προς την χρήση και συντήρηση. Η διάρκεια αυτών των συμβάσεων, καθώς και των ανανεώσιμων συμβάσεων δεν επιτρέπεται, κατά κανόνα, να υπερβαίνει τα τρία έτη. β)Όταν πρόκειται για τη σύναψη συμβάσεων παροχής υπηρεσιών/εκπόνησης μελετών: (i)Σε περίπτωση που δεν έχει υποβληθεί καμία κανονική προσφορά στο πλαίσιο ανοικτής ή κλειστής διαδικασίας ή σε περίπτωση υποβολής προσφορών, οι οποίες κρίθηκαν απαράδεκτες με βάση τις διατάξεις του Κανονισμού και τους όρους της προκήρυξης, υπό την προϋπόθεση ότι: αα)Οι αρχικοί όροι της διακήρυξης δεν έχουν τροποποιηθεί ουσιωδώς, και ββ)Γίνονται δεκτοί όλοι οι προσφέροντες που υπέβαλαν προσφορά, σύμφωνα με τις τυπικές προϋποθέσεις που η προηγούμενη (ανοικτή ή κλειστή) διαδικασία σύναψης της σύμβασης απαιτούσε. (ii)Όταν δεν έχει υποβληθεί καμία προσφορά ή καμία κατάλληλη προσφορά σε προκηρυχθέντα διαγωνισμό ανοικτής ή κλειστής διαδικασίας, υπό την προϋπόθεση ότι: αα)Οι αρχικοί όροι της διακήρυξης δεν έχουν τροποποιηθεί ουσιωδώς και ββ)Διαβιβάζεται σχετική έκθεση στην Ευρωπαϊκή Επιτροπή, μετά από αίτημά της. Σελ. 386,368 Τεύχος      Σελ.        (iii)Όταν, για λόγους τεχνικούς, καλλιτεχνικούς ή σχετικούς με την προστασία αποκλειστικών δικαιωμάτων, η εκτέλεση των υπηρεσιών μπορεί να ανατεθεί μόνο σε συγκεκριμένο πρόσωπο. (iv)Όταν η σύμβαση αποτελεί συνέχεια ενός διαγωνισμού μελετών και σύμφωνα με τους εφαρμοζόμενους κανόνες πρέπει να ανατεθεί στο νικητή ή σε έναν από τους νικητές του διαγωνισμού αυτού. Στην τελευταία αυτή περίπτωση, όλοι οι νικητές του διαγωνισμού πρέπει να κληθούν να συμμετάσχουν στις διαπραγματεύσεις. (v)Στον βαθμό που είναι απολύτως αναγκαίο, όταν η επιτακτικά επείγουσα ανάγκη που προκύπτει από γεγονότα απρόβλεπτα για την ΕΕΤΤ δεν συμβιβάζεται με τις προθεσμίες που προβλέπονται για τις ανοικτές, κλειστές ή με διαπραγμάτευση διαδικασίες. Στην περίπτωση αυτή, οι περιστάσεις που μπορεί να επικαλεστεί η ΕΕΤΤ για την αιτιολόγηση της επιτακτικά επείγουσας ανάγκης δεν πρέπει να απορρέουν από δική της ευθύνη. (vi)Για τις συμπληρωματικές υπηρεσίες που δεν περιλαμβάνονται στο αρχικά προβλεπόμενο σχέδιο, ούτε στην πρώτη συναφθείσα σύμβαση, και οι οποίες κατέστησαν αναγκαίες λόγω απρόβλεπτων περιστάσεων κατά την παροχή της υπηρεσίας της αρχικής σύμβασης, υπό την προϋπόθεση ότι η ανάθεση γίνεται στο πρόσωπο το οποίο παρέχει την εν λόγω υπηρεσία και: -όταν αυτές οι συμπληρωματικές υπηρεσίες δεν μπορούν, από τεχνική ή οικονομική άποψη, να διαχωριστούν από την κύρια σύμβαση, χωρίς να δημιουργήσουν μείζονα προβλήματα για την ΕΕΤΤ ή 22.ΔΑ.α.54 Οργάνωση και Λειτουργία των Τηλεπικοινωνιών - Ε.Ε.Τ.Τ. -όταν αυτές οι υπηρεσίες, παρότι μπορούν να διαχωριστούν από την εκτέλεση της αρχικής σύμβασης, είναι απολύτως αναγκαίες για την τελειοποίησή της και -υπό την προϋπόθεση ότι σε κάθε περίπτωση, η προϋπολογιζόμενη συνολική αξία των συμβάσεων που ανατίθενται για συμπληρωματικές υπηρεσίες δεν υπερβαίνει το 50% της αξίας της κύριας σύμβασης. (vii)Για νέες υπηρεσίες που συνίστανται στην επανάληψη άλλων παρόμοιων υπηρεσιών που ανατέθηκαν στον ίδιο παρέχοντα υπηρεσίες, ανάδοχο μίας πρώτης σύμβασης που συνήφθη με την ΕΕΤΤ, υπό την προϋπόθεση ότι: -οι νέες υπηρεσίες είναι σύμφωνες με ένα βασικό σχέδιο, -το σχέδιο αυτό έχει αποτελέσει το αντικείμενο μίας πρώτης σύμβασης που συνήφθη μέσω της ανοικτής ή κλειστής διαδικασίας, -η δυνατότητα προσφυγής στη διαδικασία με διαπραγμάτευση επισημαίνεται ήδη κατά την προκήρυξη του πρώτου διαγωνισμού, -ο προϋπολογισμός των νέων υπηρεσιών είναι ίσος ή μικρότερος του προϋπολογισμού των υπηρεσιών που ήδη ανατέθηκαν, -ο προϋπολογισμός των νέων υπηρεσιών, αυτοτελώς θεωρούμενος, είναι κατώτερος των ορίων που προβλέπονται στην παρ. 2 του παρόντος άρθρου, - δεν έχει παρέλθει τριετία από τη σύναψη της αρχικής σύμβασης. 6.Όταν η ΕΕΤΤ προσφεύγει στη διαδικασία με διαπραγμάτευση για τη σύναψη της σύμβασης, στις περιπτώσεις που αναφέρονται παραπάνω στις παραγράφους 4, 5 εδάφ. (α) περίπτ. (i) και 5 εδάφ. β΄ περίπτ. (i) του παρόντος άρθρου 6 του Κανονισμού υποψήφιοι που γίνονται δεκτοί για διαπραγμάτευση δεν μπορεί να είναι λιγότεροι από  τρεις, εκτός αν δεν υπάρχει επαρκής αριθμός κατάλληλων υποψηφίων. Άρθρο 7 Συνοπτική Διαδικασία (πρόχειρος διαγωνισμός) 1.Συνοπτική Διαδικασία (πρόχειρος διαγωνισμός) είναι η διαδικασία στο πλαίσιο της οποίας καλείται να υποβάλει προσφορά κάθε ενδιαφερόμενος, που πληροί τους όρους που απαιτεί η προκήρυξη. Βάσει των υποβαλλομένων προσφορών, των όρων του διαγωνισμού και την οριζόμενη στα τεύχη του διαγωνισμού διαδικασία, γίνεται η ανάδειξη του Αναδόχου μετά από αξιολόγηση. Η συνοπτική διαδικασία αποτελεί εξαιρετική διαδικασία και μπορεί να αποφασίζεται από την ΕΕΤΤ υπό την επιφύλαξη των ειδικότερων προϋποθέσεων που τίθενται παρακάτω. 2.Η συνοπτική διαδικασία (πρόχειρος διαγωνισμός) μπορεί να αποφασίζεται από την ΕΕΤΤ για κάθε σύναψη σύμβασης προμήθειας προϊόντων ή παροχής υπηρεσιών ή εκπόνησης μελέτης, που η προϋπολογιζόμενη αξία της εκτός φόρου προστιθέμενης αξίας είναι ίση ή ανώτερη των « 150.000,00 » ευρώ  και κατώτερη των ορίων που καθορίζονται σύμφωνα τα άρθρα 4 παρ. 2, 5 παρ. 2 και 6 παρ. 2 του παρόντος Κανονισμού, σε συνδυασμό με τις εκάστοτε ισχύουσες κανονιστικές διατάξεις. Το μέσα σε «» ποσό, που είχε τροποποιηθεί και επανακαθοριστεί στο ποσό των 90.000,00 €, με την παρ. Α άρθρ. 1 της με αριθ. 383/17/13 Απρ. -24 Μαΐου 2006 (ΦΕΚ Β΄ 647), (Διόρθ. σφαλμ. στο ΦΕΚ Β΄ 965/20-7-2006), απόφ. Προέδρου ΕΕΤΤ, τροποποιήθηκε και πάλι ως άνω από το άρθρ.1 της με αριθ. 469/024/22 Φεβρ.-13 Μαρτ. 2008 (ΦΕΚ Β΄424) απόφ. ΕΕΤΤ  Άρθρο 8 Απ' ευθείας Ανάθεση 1.Απ’ ευθείας ανάθεση είναι η διαδικασία στο πλαίσιο της οποίας η ΕΕΤΤ, μετά από συνοπτική έρευνα αγοράς, αναθέτει απ’ ευθείας σε προμηθευτές ή παρέχοντες υπηρεσίες ή μελετητές της επιλογής της την εκτέλεση ορισμένης σύμβασης. Η απ’ ευθείας ανάθεση αποτελεί εξαιρετική διαδικασία και μπορεί να αποφασίζεται από την ΕΕΤΤ υπό την επιφύλαξη των ειδικότερων προϋποθέσεων που τίθενται παρακάτω. 2.Η διαδικασία απ’ ευθείας ανάθεσης μπορεί να αποφασίζεται από την ΕΕΤΤ για κάθε σύναψη σύμβασης προμήθειας προϊόντων ή παροχής υπηρεσιών ή εκπόνησης μελέτης, που η προϋπολογιζόμενη αξία της εκτός φόρου προστιθέμενης αξίας είναι κατώτερη των των « 150.000,00 »ευρώ. Το μέσα σε «» ποσό, που είχε τροποποιηθεί και επανακαθοριστεί στο ποσό των 90.000,00 €, με την παρ. Α άρθρ. 1 της με αριθ. 383/17/13 Απρ. -24 Μαΐου 2006 (ΦΕΚ Β΄ 647), (Διόρθ. σφαλμ. στο ΦΕΚ Β΄ 965/20-7-2006), απόφ. Προέδρου ΕΕΤΤ, τροποποιήθηκε και πάλι ως άνω από το άρθρ.1 της με αριθ. 469/024/22 Φεβρ.-13 Μαρτ. 2008 (ΦΕΚ Β΄424) απόφ. ΕΕΤΤ  (Μετά τη σελ. 386,368) Σελ. 386,369 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.54 3.Με την επιφύλαξη της παρ. 4 του παρόντος άρθρου, η διαδικασία της απ' ευθείας ανάθεσης, διενεργείται ως εξής: α)Η ΕΕΤΤ, ενεργώντας συνοπτική έρευνα αγοράς, απευθύνεται σε τρεις κατ' ελάχιστο υποψηφίους αναδόχους της επιλογής της, στους οποίους κοινοποιείται η προκήρυξη του οικείου διαγωνισμού και από τους οποίους ζητείται η υποβολή σχετικής προσφοράς (στάδιο α'). β)Στη συνέχεια η ΕΕΤΤ δικαιούται να αναδείξει ως ανάδοχο οποιονδήποτε από τους ως άνω προσφέροντες είτε βάσει της προσφοράς του είτε μετά από περαιτέρω διαπραγμάτευση με έναν ή περισσότερους από τους προσφέροντες (στάδιο β'). γ)Ως υποψήφιοι ανάδοχοι στο πλαίσιο της διαδικασίας απ' ευθείας ανάθεσης, επιλέγονται κατά προτίμηση οι προμηθευτές, παρέχοντες υπηρεσίες και μελετητές, που έχουν επιλεγεί ή έχουν συμμετάσχει σε προηγούμενες διαδικασίες διαγωνισμού, ή που έχουν συμβληθεί ή συνεργαστεί στο παρελθόν με την ΕΕΤΤ με οποιονδήποτε τρόπο ή που διαθέτουν ειδικά χαρακτηριστικά εμπειρίας, ικανότητας και εν γένει επάρκειας. 4.Κατ’ εξαίρεση των ανωτέρω, σε περίπτωση που το αντικείμενο της προμήθειας ή υπηρεσίας ή μελέτης είναι ίσο ή κατώτερο των «45.000,00» ευρώ, η ΕΕΤΤ μπορεί να επιλέξει απ' ευθείας ανάδοχο και να συνάψει σχετική σύμβαση μαζί του χωρίς την τήρηση των διαδικασιών της παρ. 3 του παρόντος άρθρου. Το μέσα σε «» ποσό τροποποιήθηκε ως άνω από την παρ. Γ άρθρ. 1 της με αριθ. 383/17/13 Απρ. -24 Μαΐου 2006 (ΦΕΚ Β΄ 647), (Διόρθ. σφαλμ. στο ΦΕΚ Β΄ 965/20-7-2006), απόφ. Προέδρου ΕΕΤΤ.